Coronafeirws: Y Diweddaraf i’r Diwydiant Twristiaeth\nMae’r sefyllfa’n datblygu’n gyflym. Dilynwch yr adroddiadau ar y newyddion ac i weld y cyngor diweddaraf ewch i wefan wefan Iechyd Cyhoeddus Cymru a gwefan gwefan Busnes Cymru yn rheolaidd.\nAnnog pobl i osgoi teithio ddiangen\nGofynnir i bobl yng Nghymru weithredu'n gyfrifol ac osgoi teithio diangen hyd nes y bydd Llywodraeth Cymru wedi codi cyfyngiadau coronafeirws (COVID-19).\nDarllenwch fwy am Hwyl Fawr. Am y tro: Annog pobl i osgoi teithio diangen\nY Cynllun Benthyciadau Adfer yn awr yn derbyn ceisiadau\nBydd y cynllun benthyciadau Bounce Back yn helpu i gryfhau’r pecyn cymorth presennol sydd ar gael i’r busnesau lleiaf a effeithiwyd gan y pandemig coronafeirws ac yn galluogi busnesau i gael benthyciad chwe blynedd ar gyfradd llog wedi’i gosod gan y llywodraeth o 2.5% y flwyddyn.\nDarllenwch fwy ar wefan Busnes Cymru\nNi allwch wneud cais os ydych chi eisoes yn hawlio o dan y Cynllun Benthyciadau Tarfu ar Fusnes yn sgil y Coronafeirws (CBILS).\nMae rheolau llawn y cynllun a chanllawiau ar gael ar wefan British Business Bank.\nI wneud cais am Fenthyciad Adfer, ewch i wefan GOV.UK.\n£26 miliwn i helpu elusennau bach yng Nghymru\nBydd y pecyn newydd hwn, gwerth £26 miliwn yn cefnogi 2,600 o eiddo ychwanegol gyda gwerth trethadwy o £12,000 neu lai. Am wybodaeth bellach\nDiweddariadau i’r Cynllun Cadw Swyddi drwy gyfnod y Coronafeirws (CJRS)\nMae’r newidiadau a ganlyn wedi’u gwneud i ganllawiau’r Cynllun Cadw Swyddi:\nCanllawiau i gyflogeion\nGall gweithwyr ar ffyrlo sy’n gynrychiolwyr undebol neu anundebol gyflawni dyletswyddau a gweithgareddau at ddibenion cynrychioli cyflogeion neu weithwyr eraill yn unigol neu ar y cyd.\nCadarnhad bod cyfarwyddwyr cwmnïau sy’n cael eu talu’n flynyddol yn gymwys i hawlio.\nNi ddylai cyflogeion sy’n cael lwfans mamolaeth yn ystod cyfnod o absenoldeb mamolaeth gael tâl ffyrlo ar yr un pryd.\nCanllawiau i gyflogwyr: Cymhwystra\nWedi’u diweddaru yn unol â newidiadau i ganllawiau gweithwyr.\nNid yw grantiau CJRS yn cael eu hystyried yn gymorth gwladwriaethol.\nWedi newid y dyddiad o 28 Chwefror i 19 Mawrth 2020 yn yr adran ar drosglwyddiadau TUPE a chyfuno’r gyflogresi.\nCanllawiau i gyflogwyr: sut i gyfrifo’r grant\nMae’r cyfraddau cyflog uchaf dyddiol ar gyfer mis Mehefin wedi’u hychwanegu at y tabl gan fod y cynllun wedi’i estyn.\nRoedd gwell eglurder yn yr adran ar gyfraniadau yswiriant gwladol wedi cadarnhau bod modd defnyddio’r dull canran uniongyrchol neu ddull tablau ac roeddent wedi ychwanegu gwybodaeth newydd i gyfarwyddwyr cwmnïau.\nAgorodd y cynllun ar gyfer ceisiadau ar 20 Ebrill gyda’r grantiau cyntaf yn cael eu talu yn ystod yr wythnos yn dod i ben ar 1 Mai.\nLlesiant ac Iechyd Meddwl a chymorth i weithwyr\nMae ein cymdeithas yn wynebu dyddiau digynsail, ac os ydych yn hunangyflogedig neu’n berchen ar fusnes, bydd COVID-19 yn peri cryn ansicrwydd. Fodd bynnag, nawr mwy nag erioed, rhaid inni gymryd camau i sicrhau ein hiechyd meddwl ni ac iechyd meddwl ein cyflogeion.\nMae toreth o gymorth llesiant ar gael ichi ar-lein. Darllenwch fwy am Gymorth Llesiant ac Iechyd Meddwl.\nMae yna hefyd amryfal wybodaeth a chyngor ar gyfer cyflogeion y gallwch eu gweld yn Cymorth ar COVID-19 i Weithwyr.\nCadw pellter cymdeithasol a diogelu gweithwyr unigol\nYn sgil gofynion cadw pellter cymdeithasol, mae gweithio ar eich pen eich hun wedi dod yn llawer mwy cyffredin. Mae gan yr Awdurdod Gweithredol Iechyd a Diogelwch ganllawiau ar gyfer cyflogwyr i gadw gweithwyr unigol yn iach ac yn ddiogel. Darllenwch fwy ar sut i amddiffyn gweithwyr unigol\nGallwch hefyd ddod o hyd i Ganllawiau i weithwyr a busnesuar ar y coronafeirws (COVID-19) ar wefan Gov.UK.\nMae CThEM yn cynnal gweminarau am ddim i gefnogi busnesau yn ystod y pandemig coronafeirws. Mae’r gweminarau yn rhoi trosolwg ar y cynllun ad-daliadau tâl salwch, gan gynnwys:\npwy all hawlio\npryd i ddechrau talu’r tâl salwch statudol\ny gweithwyr y gallwch hawlio drostyn nhw\ncadw cofnodion, a mwy\nDewiswch ddyddiad ac amser yma.\nAdnoddau ychwanegol gan Lywodraeth y DU i gefnogi eich busnes yn ystod y tarfu yn sgil coronafeirws\nMae adrannau Llywodraeth y DU yn cynnal cyfres o weminarau i helpu busnesau i ddeall y cymorth sydd ar gael iddyn nhw yn ystod y pandemig coronafeirws. Darllenwch fwy a y weminarau sydd ar gael.\nYr wybodaeth ddiweddaraf am farchnata:\nGyda Gŵyl y Banc yn agosáu, rydym yn parhau i fod ar y cyfryngau cymdeithasol, ac yn canolbwyntio ar wybodaeth am iechyd y cyhoedd a’r neges syml “Hwyl Fawr. Am y Tro”.\nCofiwch, rhag ofn y bydd yn ddefnyddiol i chi, rydym hefyd wedi paratoi cyngor a chanllawiau gyfer y diwydiant i’ch helpu i gyfathrebu â’ch cwsmeriaid eich hun ar yr adeg hon. Mae’r canllawiau yn seiliedig ar ddull gweithredu Croeso Cymru ar hyn y bryd, ac mae’n cynnwys awgrymiadau ynghylch y math o gynnwys y gallech chi ei rannu â’ch cwsmeriaid yn ystod y cyfyngiadau symud. Croeso Cymru - Cyngor ar gyfer y Diwydiant Twristiaeth - Cyfathrebu gyda’ch cwsmeriaid.\nRydym yn bwriadu cyflwyno cynnwys ychwanegol addas ar ein sianeli cymdeithasol yn fuan, sy’n amodol ar y sefyllfa ac yn unol â theimladau’r cyhoedd. Bydd hynny’n cynnwys deunydd sy’n ategu ein cyrchfannau ac yn cefnogi ein partneriaid o fewn y diwydiant. Mae parhau i gysylltu’n ddyddiol â llawer o randdeiliaid yn dal i fod yn werthfawr wrth inni gynllunio, gan sicrhau ein bod yn y sefyllfa orau i gefnogi’r sector yn y tymor byr a chanolig drwy adlewyrchu safbwyntiau’r diwydiant ochr yn ochr â safbwyntiau cyrchfannau a chymunedau.\nTrysorlys y DU yn cwtogi trethi i leihau costau PPE\nO 1 Mai 2020, ni fydd TAW yn cael ei chodi ar Gyfarpar Diogelu Personol (PPE) a brynir gan cartrefi gofal, busnesau, elusennau ac unigolion i ddiogelu yn erbyn Covid-19 am gyfnod o dri mis. Ewch i wefan Gov.uk am ragor o fanylion\nDinistrio cwrw, seidr, gwin neu win a wnaed sydd wedi’u difetha, yn ystod coronafeirws (COVID-19)\nMae CThEM wedi cyflwyno mesur dros dro i helpu gyda dinistrio cwrw, seidr, gwin neu win a wnaed sydd wedi’u difetha, yn ystod coronafeirws, ar gyfer:\ncynhyrchwyr gwin neu win a wnaed\nDarllenwch fwy ar wefan Gov.uk\nMynnwch y wybodaeth ddiweddaraf drwy newyddion y diwydiant\nRydyn ni wedi ymrwymo i ddarparu’r cymorth a’r sicrwydd sydd eu hangen ar fusnesau yn ystod yr adeg anodd, ddigynsail hon, ac rydyn ni wedi cyhoeddi nifer o fwletinau sy’n gysylltiedig â’r coronafeirws (COVID-19). Mae’r bwletinau ar gael ar dudalen Bwletinau Coronafeirws i’r Diwydiant Twristiaeth (COVID-19). Mae’r rhain yn cynnwys:\n01 Mai: Coronafeirws: Y Diweddaraf i’r Diwydiant Twristiaeth\n27 Ebrill: Grantiau cyntaf y Gronfa Cadernid Economaidd i gael eu talu i fusnesau ac yn cael ei rhewi am hanner dydd HEDDIW\n24 Ebrill: Coronafeirws: Y Diweddaraf i’r Diwydiant Twristiaeth\n20 Ebrill: Bwletin: Cronfa Cadernid Economaidd - £100m ychwanegol; Yswiriant aflonyddwch busnes - galwad am dystiolaeth; Cynllun Cadw Swyddi ar agor\n17 Ebrill: Coronafeirws: Y Diweddaraf i’r Diwydiant Twristiaeth\n17 Ebrill: Y Gronfa Cadernid Economaidd - y cyfnod ymgeisio yn dechrau\n10 Ebrill: Dysgwch a yw eich busnes yn gymwys i gael cymorth gan y Gronfa Cadernid Economaidd newydd\n09 Ebrill: Coronafeirws: Y Diweddaraf i’r Diwydiant Twristiaeth\n08 Ebrill: Hysbysiad Brys i Fusnesau Llety Gwyliau (Diwygio) / Cais i Fusnesau Llety Gwyliau ddarparu llety i grwpiau bregus\n02 Ebrill: Coronafeirws: Y Diweddaraf i’r Diwydiant Twristiaeth\n30 Mawrth: Cronfa Cadernid Economaidd newydd gwerth £500 miliwn wedi’i lansio ar gyfer Cymru\n27 Mawrth: Neges Frys i Fusnesau Llety Gwyliau\n27 Mawrth: Cynllun Cymorth Incwm ar gyfer yr Hunangyflogedig; Cynllun Cadw Swyddi Coronafeirws\n26 Mawrth: Coronafeirws: Y Diweddaraf i’r Diwydiant Twristiaeth\n25 Mawrth: Neges Frys: COVID-19 – Cyngor i Berchnogion a Gweithredwyr Parciau Gwyliau\n24 Mawrth: Canllawiau ar y Coronafeirws ar gyfer Busnesau ac Eiddo a fydd yn cau\n23 Mawrth: Cyflwyno mesurau newydd cadarn heddiw i arafu lledaeniad y coronafeirws\n19 Mawrth: Gweinidogion yn cyhoeddi pecyn cymorth newydd gwerth £1.4 biliwn i fusnesau\n12 Mawrth: Coronafeirws: gwybodaeth i’r diwydiant\nGwnewch yn siŵr eich bod yn cael y newyddion diweddaraf ar gyfer y diwydiant twristiaeth drwy ein dilyn ar @CroseoCymruBus, a hefyd anogwch eraill a allai fod ar eu hennill o wneud hynny i danysgrifio i’n cylchlythyr ni yma\nMae Busnes Cymru yn rhoi cymorth a chyngor wedi'i deilwra i fusnesau ynglŷn â delio â coronafeirws, o gynllunio ariannol a chynllunio cadwyni cyflenwi i gael cyngor ar faterion staffio. Cynghorir busnesau twristiaeth a rhanddeiliaid yng Nghymru sy'n dymuno cael canllawiau penodol i ymweld â gwefan Busnes Cymru neu ffonio llinell gymorth busnes Cymru ar 03000 6 03000, ac ymweld yn rheolaidd gwefan Iechyd Cyhoeddus Cymru i gael y wybodaeth ddiweddaraf am iechyd y cyhoedd i chi, eich staff a'ch ymwelwyr.


Kenneth Walters - Prifysgol Abertawe\nAthro Ymchwil Nodedig – Kenneth Walters\nCafodd Kenneth ei eni a'i fagu yn Abertawe, ac roedd yn ddisgybl mewn Ysgol Ramadeg (Dinefwr) leol. Ym Mhrifysgol Abertawe, cafodd radd dosbarth cyntaf mewn Mathemateg Gymhwysol ym 1956, gradd MSc ym 1957 ar gyfer ymchwil ym maes Trylediad Atmosfferig, a gradd PhD ym 1959 am ymchwil ym maes Rheoleg. Ym 1993, dyfarnwyd Cymrodoriaeth Anrhydeddus i Kenneth gan Brifysgol Abertawe.\n"Yn dilyn fy ngwaith ymchwil ôl-raddedig, treuliais flwyddyn yn ymchwilio ac yn darlithio yn UDA. Dychwelais i Gymru ar ôl cael swydd ym Mhrifysgol Aberystwyth. Yno cefais fy nyrchafu'n Uwch-ddarlithydd ym 1965, yn Ddarllenydd ym 1970 ac yn Athro ym 1973.Ar hyn o bryd rwy'n 'Athro Ymchwil Nodedig.'\nCefais fy ethol yn Gymrawd y Gymdeithas Frenhinol ym 1991, ac ym 1995, cefais fy ethol yn Aelod Tramor o Academi Beirianneg Genedlaethol yr Unol Daleithiau. Dyfarnwyd Doethuriaethau Er Anrhydedd imi gan Brifysgol Joseph Fourier, Grenoble, Ffrainc ym 1998, gan Brifysgol Strathclyde, Glasgow yn 2011 a chan Brifysgol Aberystwyth yn 2016.\nYn ystod ei chwe blynedd ym Mhrifysgol Abertawe, roedd Kenneth yn aelod rheolaidd o dîm criced y Coleg ac roedd yn gapten ar y tîm ym 1957. Ym 1961, dechreuodd Ken ganlyn myfyriwr o Aberystwyth (Mary Eccles) a fu'n 'Frenhines Rag' y Myfyrwyr cyn iddynt gyfarfod. Gwnaethant briodi ym 1963, a geni tri o blant a saith o wyrion ac wyresau wedi hynny.\nErs gadael y Brifysgol, daeth yn Gymrawd y Gymdeithas Frenhinol ym 1991, ac ym 1995, fe'i etholwyd yn Aelod Tramor o Academi Beirianneg Genedlaethol yr Unol Daleithiau.\nDyfarnwyd Doethuriaethau Er Anrhydedd imi gan Brifysgol Joseph Fourier, Grenoble, Ffrainc ym 1998, gan Brifysgol Strathclyde, Glasgow yn 2011 a chan Brifysgol Aberystwyth yn 2016. Yn 2009, derbyniais wahoddiad i ddod yn Aelod Sylfaenol o Gymdeithas Ddysgedig Cymru ac roeddwn yn Aelod o Gyngor Cynghori ar Wyddoniaeth Cymru (SACW) rhwng 2000 a 2004.\n"Rhwng 1974 a 1975, roeddwn i'n Llywydd Cymdeithas Rheoleg Prydain a dyfarnwyd Medal Aur imi gan y Gymdeithas ym 1984. Rhwng 1996 a 2000, roeddwn i'n Gadeirydd y Pwyllgor Rhyngwladol ar Reoleg. Yn 2002, dyfarnwyd Gwobr Weissenberg imi gan y Gymdeithas Ewropeaidd ar Reoleg.\nAdeg ddiffiniol astudio yn Abertawe?\n"Cael elwa ar Oruchwyliwr Ymchwil PhD sy'n enwog yn fyd eang (Yr Athro J.G.Oldroyd)”\nParhau i gysylltu â Phrifysgol Abertawe\n"Ym 1991, ffurfiodd grŵp o wyddonwyr, y rhan fwyaf ohonynt o brifysgolion Cymru, grŵp ymchwil rhyngwladol hynod lwyddiannus, o'r enw Sefydliad Mecaneg Hylif An-Newtonaidd (INNFM). Cynhaliwyd cyfres o gyfarfodydd a chynadleddau dros y blynyddoedd wedi hynny, ac mae'r rhain wedi cynnwys llawer o gyfarfodydd yn Abertawe, lle rwy'n aml yn ail-fyw'r dyddiau a fu!"


Newyddion - Rhun ap Iorwerth am sefyll ym Môn\nRhun ap Iorwerth am sefyll ym Môn\nMae Rhun ap Iorwerth wedi sefyll lawr o'i rôl gyda'r BBC wedi iddo ddatgan ei fwriad i fod yn ymgeisydd Plaid Cymru\nIeuan Wyn am sefyll i lawr yn syth Mae cyflwynydd Newyddion Naw Rhun ap Iorwerth wedi cyhoeddi ei fod am sefyll i fod yn ymgeisydd Cynulliad Plaid Cymru yn isetholiad Môn.\nFe wnaeth Mr ap Iorwerth ddatgan ei fwriad ar wefan Twitter.\nMae'r isetholiad yn cael ei gynnal oherwydd bod Ieuan Wyn Jones wedi gadael y sedd yn wag wedi iddo dderbyn swydd fel arweinydd Parc Gwyddoniaeth Menai.\nMae Heledd Fychan, wnaeth sefyll yn Sir Drefaldwyn i'r blaid yn etholiad cyffredinol 2010 ac oedd ar y rhestr ranbarthol yn etholiad Cynulliad 2011, hefyd wedi cyhoeddi ei bod yn ceisio enwebiad Plaid Cymru ar gyfer sedd Môn.\nNi fydd Mr ap Iorwerth yn parhau gyda'i swydd yn y BBC.\nMewn datganiad, dywedodd swyddfa wasg y BBC: "Mae'r BBC yn ddarlledwr diduedd ac mae penderfyniad Rhun ap Iorwerth yn golygu ei fod yn sefyll lawr o'i rôl gyda'r BBC ar unwaith.\n"Hoffwn ddiolch i Rhun am y cyfraniad mae e wedi gwneud i waith BBC Cymru Wales."\nMae gan Llywydd y Cynulliad Rosemary Butler dri mis o'r dyddiad y gwnaeth Mr Jones ei gyhoeddiad i alw'r isetholiad.\nDoes dim un o'r prif bleidiau wedi dewis ymgeisydd eto.\nIeuan Wyn am sefyll i lawr yn syth 20 MEHEFIN 2013, HAFAN


Brwydr Canolfan Brawf Caernarfon yn cyrraedd San Steffan – Golwg360\n25 Chwefror 2020 am 15:07\nMae Hywel Williams, Aelod Seneddol Plaid Cymru dros Arfon, wedi cyfarfod â’r Farwnes Vere i drafod dyfodol Canolfan Brawf Caernarfon.\nBu’r ddau yn trafod yr anawsterau y gallai gyrwyr loriau, bysus a hyfforddwyr gyrru lleol eu hwynebu petai’r ganolfan brawf, y DVSA, yng Nghaernarfon yn cau.\nPe bai’r ganolfan yn symud o Gaernarfon, bydd disgwyl i ddarpar yrwyr wneud eu prawf yn Wrecsam.\nMae gan ddeiseb ar-lein sy’n gwrthwynebu cau’r ganolfan dros 700 o lofnodion, ac mae’r cynllun wedi’i feirniadu gan y diwydiant cludo lleol.\n“Rwy’n croesawu’r cyfle i gwrdd â’r Gweinidog Gwladol yn yr Adran Drafnidiaeth i bwyso arni am bwysigrwydd cadw Canolfan Brawf y DVSA yng Nghaernarfon,” meddai Hywel Williams.\n“O’r rhai yr effeithir arnyn nhw’n uniongyrchol gan y bygythiad yma i’r diwydiant cludo yn ehangach, mae pryderon dilys ynghylch yr effaith posib o gau’r ganolfan ar fusnesau lleol.”


Arfarniadau o Gynaliadwyedd ac Asesiadau Amgylcheddol Strategol\nArfarniadau o Gynaliadwyedd ac Asesiadau Amgylcheddol Strategol (AASau)\nMae’r ddau fath hwn o waith arfarnu ac asesu yn mynd rhagddynt drwy gydol pob cam o’r Cynllun Datblygu Lleol (CDLl).\nDiben yr Arfarniad o Gynaliadwyedd yw arfarnu effeithiau amgylcheddol, cymdeithasol ac economaidd y CDLl. Bydd yr Arfarniad o Gynaliadwyedd yn ystyried strategaeth, polisïau a chynigion y CDLl i sicrhau bod y penderfyniadau a wneir yn cyd-fynd ag egwyddorion datblygu cynaliadwy. Bydd yr Arfarniad o Gynaliadwyedd yn bwysig o ran dangos bod y CDLl yn gadarn.\nMae canllawiau Llywodraeth Cymru, y mae’n rhaid i ni gydymffurfio â hwy, yn nodi bod rhaid i’r Arfarniad o Gynaliadwyedd gynnwys gofynion rheoliadau’r Asesiadau Amgylcheddol Strategol (AASau). Mae’r AASau yn ei gwneud yn ofynnol i gynnal asesiad amgylcheddol o gynlluniau a rhaglenni (megis y CDLl) er mwyn rheoli eu heffaith ar yr amgylchedd yn well.\nMae dyletswydd ar y Cyngor i gynnal Arfarniad o Gynaliadwyedd ac Asesiad Amgylcheddol Strategol o’r Cynllun Datblygu Lleol (CDLl). Defnyddir yr Adroddiad Cwmpasu drafft i asesu sut rydym yn sicrhau datblygu cynaliadwy drwy’r CDLl. Paratowyd fersiwn cychwynnol o’r adroddiad hwn yn haf 2006 ac fe’i mabwysiadwyd ym mis Mawrth 2007 ar ôl ymgynghoriad helaeth. Yn dilyn tynnu CDLl Caerdydd 2010 yn ôl, a dechrau gwaith ar CDLl newydd ar gyfer Caerdydd, mae’r Adroddiad Cwmpasu wedi’i ddiweddaru’n gynhwysfawr i adlewyrchu'r newidiadau o ran sefyllfa Caerdydd a’r cyd-destun polisi ers 2007.\nCynhaliwyd yr ymgynghoriad ar adroddiad cwmpasu’r Arfarniad o Gynaliadwyedd/AASau o 1 Tachwedd i 6 Rhagfyr 2010. Aseswyd y sylwadau a gafwyd ac ychwanegwyd newidiadau priodol i’r Adroddiad Cwmpasu a Fabwysiadwyd a’i Atodiadau.\nMae’r Adroddiad yn cynnwys pedair dogfen:\nMae’r Adroddiad Cwmpasu (PDF 515 KB)Dolen yn agor mewn ffenestr newydd yn nodi’r materion allweddol y mae angen i’r CDLl fynd i’r afael â hwy, a’r fframwaith ar gyfer asesu ei allu i sicrhau datblygu cynaliadwy.\nMae Atodiad Technegol 1 (PDF 377 KB)Dolen yn agor mewn ffenestr newydd yn nodi manylion y polisïau, y cynlluniau a’r rhaglenni allweddol a adolygwyd (ceir crynodeb yn yr Adroddiad Cwmpasu).\nMae Atodiad Technegol 2 (PDF 4.05 MB)Dolen yn agor mewn ffenestr newydd yn nodi manylion a thystiolaeth y materion allweddol y mae angen i’r CDLl fynd i’r afael â hwy (ceir crynodeb yn yr Adroddiad Cwmpasu).\nMae’r Crynodeb Annhechnegol o’r Adroddiad CwmpasU (PDF 278 KB)Dolen yn agor mewn ffenestr newydd yn ymdrin yn gryno â’r agweddau allweddol ar yr Adroddiad Cwmpasu.


Gweinidog yn clywed am addysg ac ymchwil ym maes iechyd – Newyddion a Digwyddiadau, Prifysgol Bangor\nGweinidog yn clywed am addysg ac ymchwil ym maes iechyd\nBu’r Gweinidog Iechyd a Gwasanaethau Cymdeithasol, Mark Drakeford, yn ymweld â Phrifysgol Bangor yn ddiweddar i glywed am y datblygiadau diweddaraf yn ymwneud ag ymchwil y Brifysgol ym maes iechyd, addysg nyrsys a chysylltiadau â'r GIG.\nYn dilyn yr ymweliad, dywedodd Y Gweinidog Iechyd, Mark Drakeford:\n"Mae ymchwil yn chwarae rhan allweddol yn y GIG yng Nghymru ac mae Canolfan Ymchwil ac Ymarfer Ymwybyddiaeth Ofalgar y Brifysgol wedi arloesi yn y modd yr ydym yn deall ac yn trin afiechydon meddwl megis iselder difrifol.\n"Roeddwn hefyd yn arbennig o falch o weld y Brifysgol yn darparu hyfforddiant addysg nyrsys ansawdd ardderchog i'r rhai sy'n dewis i fynd i mewn i'r maes, er mwyn sicrhau bod gennym y gweithwyr iechyd proffesiynol o'r ansawdd gorau sy'n gweithio yn y GIG yng Nghymru."\nMeddai'r Athro John Hughes, Is-Ganghellor y Brifysgol:\n“Mae gan y Brifysgol swyddogaeth hollbwysig mewn cyfrannu at addysg ac ymchwil yn y maes iechyd yng Nghymru a thu hwnt. Mae ein perthynas waith agos â'r GIG yng Nghymru, a chyda Bwrdd Iechyd Prifysgol Betsi Cadwaladr yn arbennig, yn sicrhau ein bod yn gwneud cyfraniad pwysig ac ystyrlon i ddarpariaeth gofal iechyd yng ngogledd Cymru. Rydym yn croesawu'r cyfle yma i sôn wrth y Gweinidog am ein hamcanion."\nMeddai'r Athro Jo Rycroft-Malone, Pennaeth Ysgol y Gwyddorau Gofal Iechyd:\n"Mae'r ffaith bod Llywodraeth Cymru wedi rhoi'r tendr i'r Ysgol Gwyddorau Gofal Iechyd i ddarparu addysg nyrsio gyn-gofrestru yng ngogledd Cymru yn arwydd clir o ansawdd ragorol yr addysg nyrsio y mae Prifysgol Bangor yn ei darparu. Yn ychwanegol at hyn mae ymchwil y Brifysgol ym maes y gwyddorau iechyd ac ymddygiad, ar draws sbectrwm eang o bynciau, yn rhoi gwybodaeth newydd allweddol a chyfrannu at wella ein dealltwriaeth a siapio'r ffordd y caiff gofal iechyd ei ddarparu'n lleol, yn rhanbarthol a byd-eang."\nMae ychydig o leoedd ar gael o hyd ar y cwrs Nyrsio Oedolion sy’n cael ei ddarparu ar gampws y Brifysgol yn Wrecsam i ddechrau ar 7 Ebrill 2014. Cysylltwch â Mrs Peggy Murphy, darlithydd yn yr Ysgol Gwyddorau Gofal Iechyd ar 01978 316351 am ragor o wybodaeth.\nBu’r Gweinidog yn cyfarfod hefyd â staff o Ganolfan Ymchwil ac Ymarfer Ymwybyddiaeth Ofalgar y Brifysgol. Mae ymchwil sylweddol gan y Ganolfan wedi dangos sut y gall math arbennig o therapi wybyddol, sef Therapi Wybyddol Seiliedig ar Ymwybyddiaeth Ofalgar (MBCT) haneru achosion o iselder difrifol yn dod yn ôl mewn pobl sydd wedi dioddef sawl cyfnod o iselder. Mae hyn wedi arwain y National Institute for Clinical Excellence (NICE) i argymell y dylid defnyddio MBCT yn y GIG. Mae ymchwil ddiweddar wedi dangos hefyd bod MBCT yn lleihau meddyliau ynghylch hunanladdiad hyd yn oed yn ystod cyfnodau o iselder a'i fod fwyaf effeithiol i drin pobl y mae eu hiselder wedi'i achosi gan drawma yn ystod eu plentyndod. Mae ymwybyddiaeth ofalgar, sy'n fath o hyfforddiant meddyliol, wedi cael ei addasu i wahanol ddibenion, o ddelio â chanser neu boen cronig, i baratoi i roi genedigaeth.\nFel hyn yr eglurodd Rebecca Crane, Cyfarwyddwr y Ganolfan:\n"Mae'r dull ymwybyddiaeth ofalgar o fyfyrio, yn ei wahanol ffurfiau, yn datblygu sgiliau dal sylw a rheoli emosiynau. Wrth ddefnyddio ymwybyddiaeth ofalgar mae unigolion yn cael cyfle i gymryd saib ynghanol eu bywydau ac mae'n dysgu ffyrdd newydd o ymateb sy'n fwy tosturiol, maethlon ac adeiladol."\nBu’r tîm yn tynnu sylw at yr arbedion cost hirdymor posibl i'r GIG a chymdeithas y gellid eu gwneud drwy fanteisio ar yr arbenigedd mewn hyfforddiant ymwybyddiaeth ofalgar sydd i'w chael yng Nghymru a thrwy ddatblygu strategaethau cenedlaethol a lleol a fyddai'n galluogi i fwy o bobl yng Nghymru gael therapïau wedi'u seilio ar ymwybyddiaeth ofalgar.\nDyddiad cyhoeddi: 3 Mawrth 2014


Principality yn rhoi hwb i ddiwrnod golff\nSelogion golff yn cael diwrnod allan unigryw gyda golffwraig broffesiynol orau Cymru, Amy Boulden.\nYn rhan o bartneriaeth rhwng Cymdeithas Adeiladu’r Principality a Datblygu Golff Cymru, gwirfoddolodd rheolwyr dwy gangen leol y Gymdeithas am y dydd wrth i bron i 60 o chwaraewyr amatur gymryd rhan yn y digwyddiad yng Nghlwb Golff Maesdu yn Llandudno.\nGyda’r nod o annog chwaraewyr amatur i fod yn aelodau o dimau lleol a chwarae am hwyl, daeth y Digwyddiad Haf New2Golf â 58 o selogion ynghyd ar gyfer diwrnod ar lan y môr.\nMae’r Principality yn un o noddwyr y digwyddiad ac mae’n gweithio ar nifer o fentrau gyda Datblygu Golff Cymru, corff sy’n ysbrydoli mwy o bobl i gymryd rhan mewn chwaraeon.\nAm y tro cyntaf yn y digwyddiad, roedd Amy sy'n chwarae golff yn broffesiynol yn taro’r bêl gyntaf i bob chwaraewr, gan eu herio i fynd mor bell o amgylch y cwrs â phosibl o fewn 36 o ergydion.\nGwirfoddolodd Dafydd Pritchard, rheolwr cangen Bangor a Mike Yeomans, rheolwr cangen Caer, a oedd yn cynrychioli’r Gymdeithas ar y diwrnod ac sydd wedi cael eu hyfforddi yn hyfforddwyr golff cymunedol, i helpu chwaraewyr lleol trwy’r cwrs.\nWrth siarad am y digwyddiad meddai Dafydd: “Mae’r Principality yn falch o fod yn rhan o’i chymunedau lleol ac i fod yn rhan o’r ymgais i annog pobl, gyda digwyddiadau fel hyn, i gymryd rhan mewn chwaraeon. Mae New2Golf yn ddigwyddiad lleol rhagorol ac mae’n gyfle gwych i ni fynd o amgylch a chwarae gêm gyfeillgar gyda selogion eraill y byd golff, a hyd yn oed rhai o’n cwsmeriaid rheolaidd.”\nMae’r diwrnod allan yn un o gyfres o ddigwyddiadau y mae’r gymdeithas yn eu helpu er mwyn cefnogi ei chymunedau lleol.\nMeddai Kim Boulden, Cydgysylltydd Datblygu Golff Cymunedol ar gyfer Gogledd Cymru, am y diwrnod: “Sefydlwyd Digwyddiad Haf New2Golf ar gyfer pob cyfranogwr sydd wedi dilyn cynllun New2Golf Datblygu Golff Cymru. Mae wedi ei gynllunio i annog pobl sydd newydd ddechrau chwarae golff i chwarae mwy o golff am hwyl. Roedd yn ddigwyddiad gwych a chymerodd 58 o chwaraewyr newydd ran ynddo.\n“Diolch yn fawr i’r Principality am wirfoddoli ar y diwrnod ac am fod yn un o noddwyr y digwyddiad.”


ydi crynwyr yn gristnogion?\ndyma farn un dyn...\nMae Cynghorion a Holiadau (rhif 4) yn dweud:\nGwreiddiwyd Cymdeithas Grefyddol y Cyfeillion mewn Cristnogaeth a chafodd ysbrydoliaeth yn wastad o fywyd a dysgeidiaeth Iesu. Pa fodd y dehonglwch eich ffydd yng ngoleuni’r dreftadaeth hon? Pa fodd y llefara Iesu wrthych heddiw? A ydych yn dilyn esiampl Iesu o gariad ar waith? A ydych yn dysgu o’i fywyd realiti a chost ufudd-dod i Dduw? Pa fodd y mae ei berthynas â Duw yn eich herio a’ch ysbrydoli?\nOnd mae rhif 7 yn dweud:\nYmglywch ag ysbryd Duw ar waith yng ngweithgareddau cyffredin a phrofiad eich byw beunyddiol. Pery addysg ysbrydol gydol bywyd, yn aml mewn ffyrdd annisgwyl. Ceir ysbrydoliaeth o’n hamgylch ym mhobman, ym myd natur, yn y gwyddorau a’r celfyddydau, yn ein gwaith a’n cyfeillgarwch, yn ein gofidiau fel yn ein llawenydd. A ydych yn agored i oleuni newydd, o ba ffynhonnell bynnag y dêl? A ydych yn ddetholgar wrth ystyried syniadau newydd?\nMae Crynwriaeth wedi tarddu o'r traddodiad Cristnogol, ac mae ieithwedd a thrafodaeth y Gymdeithas wedi adlewyrchu hynny dros y blynyddoedd. Erbyn heddiw mae'r drafodaeth honno yn rhoi llai o bwys ar ddiwinyddiaeth a mwy ar weithredu ac ymchwil ysbrydol.\nYn ddiweddar, mewn gwlad lle mae crefydd ar drai, mae cynnydd wedi bod yn y rhai sy'n dod i Grynwriaeth a oedd yn agnostig, yn anffyddwyr neu o grefyddau eraill. Mae'r drafodaeth, weithiau, yn cael ei mynegi mewn geiriau newydd, ond yr un yw'r hanfodion.


Cyhoeddwyd 23/09/2020 | Diweddarwyd Ddiwethaf 30/09/2020\nCyn gynted ag y byddwch yn dechrau ar eich swydd newydd, byddwch yn gymwys i ymuno â threfniant Pensiwn Staff Cymorth Aelodau. Cynllun pensiwn cyfraniad diffiniedig yw hwn, mae hyn yn golygu y byddai gennych eich pot arbedion pensiwn unigol eich hun. Buddsoddir y cyfraniadau a delir i'ch pot a bydd y swm o arian sydd ar gael pan fyddwch yn ymddeol yn dibynnu ar faint sydd wedi'i dalu i mewn a sut mae'r buddsoddiadau wedi perfformio. Cwmni o'r enw Aviva sy'n rhedeg y Cynllun. Byddai eich cyflogwr yn cyfrannu 10% o'ch cyflog gros i'ch Cynllun Pensiwn gydag Aviva ar eich rhan.\nByddwch yn cael manylion llawn am eich opsiynau pensiwn ar ôl eich penodi, ond os hoffech gael gwybod mwy yn y cyfamser ewch i wefan pensiwn Fy Aelod o Staff Cymorth


Prifddinas Twrci a'r ddinas ail fwyaf yn y wlad honno yw Ankara (hefyd: Ancara; hen enwau Angora ac Ancyra), sy'n brifddinas Talaith Ankara yn ogystal. Ym 2007 roedd tua 4,455,453 o bobl yn byw yn y ddinas. Lleolir Ankara 938 medr uwchben lefel y môr. Mae hinsawdd cyfandirol, gyda hafau tymherol ac eira yn y gaeaf. Ankara yw canolfan masnach a diwydiant bwysicaf y wlad ond cyn ei dyfod yn brif ddinas roedd hi'n enwog yn bennaf am ei geifr blew hir ynghyd â'r gwlân arbennig a geir ohonynt, sef gwlân Angora.\nMinsk, Miami, Pavlodar, Ashgabat, Nursultan, Beijing, Bishkek, Bwcarést, Chişinău, Hanoi, Kyiv, Kuala Lumpur, Dinas Coweit, Nicosia, Manama, Moscfa, Tirana, Kinshasa, Bissau, Ufa, Mogadishu, Sana'a, Washington, Sofia, Tbilisi, Islamabad, Bangkok, Khartoum, Santiago de Chile, Damascus, Amman, Seoul, Dushanbe, Sarajevo, Prishtina, Gogledd Nicosia, Budapest\nWedi dod o "https://cy.wikipedia.org/w/index.php?title=Ankara&oldid=11025500"


European Forum on Nature Conservation and Pastoralism – Diffinio ffermdir o Gryn Werth i Natur yn Ne Cymru\nAmbell ffigyr diddorol\nDiffinio ffermdir o Gryn Werth i Natur yn Ne Cymru\nEr bod yn yr ardal gynteddau eang o lystyfiant lled-naturiol ac o gefn gwlad brith o gaeau bach, mae diffinio ffermdir o Gryn Werth i Natur (GWN) yn Ne Cymru yn gosod sawl sialens i’r ecologydd a’r un sy’n llunio polisi.\nMae porfa lled-naturiol yn nodwedd annatod o dir mynydd, a digon rhwydd gosod sut dir yn ‘Math 1’ o deipoleg Asiantaeth Amgylcheddol Ewrop (EEA). Mae dwysedd pori’n isel (<0.5 LU/ha gan fynycha), ond mae nifer y defaid a’r ffaith bod da yn brin ar y mynydd yn gwneud i lawer ddeisyfu newidiadau yn y sustem bori. Mae’r ddau gwestiwn hyn yn cael sylw dan gynlluniau amaeth-amgylcheddol, sy hefyd yn hybu patrwm pori mwy tymhorol. Eu nôd yw troi porfa gwrychyn mochyn (Nardus) yn rosdir grugog ac i wanychu gwellt y bwla (Molinia caerulea) ar y gweunydd. Yn sgîl datgysylltu, a chan nad oes llysyddion mawr gwyllt ar gael i wneud y gwaith, y sialens sy’n wynebu polisi (a fuodd am flynyddoedd yn canolbwyntio yn llethol ar dynnu defaid o’r mynydd) yw diffinio, ac wedyn i gynnal, y dwysedd pori isa sy’n gydnaws ag anghenion cynefinoedd y mynydd, boed hynny mewn tymhorau neilltuol neu dros y flwyddyn gyfan.\nAr lawr gwlad, mae tri prif gwestiwn yn codi. Yn gynta, beth yw ystyr bod ‘o werth i natur’? Mae’r gwahaniaeth amlwg rhwng bocage llawn o dir wedi’i wella - porfa rhygwellt (MG7 yn y Dosbarthaid Llystyfiant Cenedlaethol), er engraifft - a phorfa dan ddefnydd llai dwys yn glir. Ond beth am borfa lled-naturiol sy’n dlawd o ran higher plants ond efallai’n gyforiog o lower plants ac ymlusgiaid - math o borfa sy mor gyffredin mewn rhannau helaeth o Gymru. Yn ail, a ellir siarad yn ystyrol am ‘ardaloedd’ o GWN mewn gwlad le mae porfa lled-naturiol, er yn weddol gyffredin, yn aml yn fwy fel brech ar wyneb y tir. Yn drydydd, oes sut beth a ‘sustemau’ o GWN ar lawr gwlad, neu ai fel rhan ymylol o ffermydd a sustemau mwy dwys y gwelir porfa lled-naturiol ren fynycha? Os oes sut sustemau, mae oblygiadau ym myd polisi - rhaid eu cynnal ar lefel y sustem, nid dim ond ar lefel y cae.\nY Taliad Sengl yw olynydd yr hen daliadau cynnal nwyddau - y rhai a dalwyd wrth y pen neu wrth yr hectar. Yng Nghymru penderfynwyd ddilyn y modd hanesyddol - telir yn ôl y symiau a’r arwynebedd a hawliwyd yn 2000-2002. Am y rheswm hynny mae cryn amrywiaeth ynddynt, ond i roi ryw syniad, byddai rhywun â 1 UDB/ha yn derbyn taliad o tua £120-200/ha cyn modiwleiddio, tra bod fferm fynydd â 0.3 UDB/ha yn derbyn tua £35/ha.\nMae taliadau ar gyfer Ardaloedd Llai Ffafriol (see Tir Mynydd) ar gael yn 80% o’r wlad (gwel. map). Rhennir yn ALlFf yn Ardal dan Anfantais ac Ardal dan Anfantais Fawr. Yn 2009 bydd y taliadau Tir Mynydd yn £30/ha (AAF) a £20/ha (AA), gyda lleihad o 35% dros 140 ha a 70% dros 640 ha. Yr arwynebedd lleia gellir talu arno yw 6 ha ac ni ellir derbyn taliad ar dir a ddefyddir ar gyfer cadw da godro. Ni ddiffinir y ‘gweithgarwch lleia’ a ganiateir, ond rhaid ffermio am bum mlynedd o leia ac i drawsgydymffurfio rhaid pori neu ladd gwair o leia unwaith bob pum mlynedd.\nBwriedir cynnig 4 cynllun amaeth-amgylcheddol. Nid yw’r Cynllun Sensitif i Ddalgylch Afon wedi agor hyd yma, ond ei fwriad yw lleihau effeithiau ffermio dwys. Mae yna hefyd Gyllun Ffermio Organig. Cynllun lefel mynediad yn ymwneud â natur a thirlun yw Tir Cynnal - mae’r Cynllun ar gau i ymgeiswyr newydd. Y cynllun lefel uwch cyfatebol yw Tir Gofal. Digon prin yw’r arian ar gyfer Tir Gofal, ac anodd yw cael derbyniad i’r cynllun ar hyn o bryd.\nMae’r taliadau sylfaenol fel a ganlyn:\n20 ha cynta £45/ha/ flwyddyn £20\n21 - 50 ha nesa £30/ha/ flwyddyn £15\n51 - 100 ha nesa £25/ha/flwyddyn £10\n101 - 200 ha nesa £5/ha/flwyddyn £5\nDros 200 ha £2/ha/flwyddyn £5 (hyd 410 ha)\nMae Tir Gofal yn cynnwys amryw o ddewisiadau, er enghraifft:\nRhostir y mynydd £50/ha\nPorfa heb ei wella na’i gau (<2200 ha) £37.50/ha\nPorfa gorsiog £85/ha\nCaeau gwair wedi’u lled-wella £145/ha


Llanes - Wicipedia\nMae Llanes (Sbaeneg: Llanes) yn dref ac yn ardal weinyddol yn Asturias. Mae ardal y cyngor yn ymestyn am tua 30 km ar hyd yr arfordir. Mae Llanes yn ffinio i'r dwyrain gyda Ribadeva, i'r gorllewin gyda Ribeseya ac i'r de gyda Cabrales yng nghrib uchel y galchfaen Sierra del Cuera, sy'n codi i dros 1,100 m. Saif yn rhanbarth Comarca d'Oriente, un o wyth rhanbarth yn Asturias.\nMae'r ardal yn rhan o'r Costa Verde (yr Arfordir Gwyrdd) sy'n adnabyddus am ei golygfeydd arfordirol ysblennydd, gyda 32 o draethau tywod gwyn. Mae Llanes i'r gogledd o'r Picos de Europa, mynyddoedd a wnaed bron yn gyfan gwbl o garst galchfaen.\nMae'r rhan fwyaf o drigolion yr ardal yn byw ger yr arfordir; y dref fwyaf yw Llanes ei hun, gyda phoblogaeth o tua 4,000 allan o'r cyfanswm ar gyfer yr ardal o oddeutu 13,000. Mae'r draffordd A-8 yn croesi'r cyngor o'r dwyrain i'r gorllewin ar hyd yr arfordir. Mae lein rheilffordd un-trac yn cario dur a nwyddau eraill yn ogystal â theithwyr. Mae'n rhan o'r lein rhwng Uviéu a Santander. Ac mae Llwybr Santiago yn croesi'r ardal o'r dwyrain i'r gorllewin; llwybr yr arfordir neu lwybr y gogledd yw hwn.\nMae canol tref Llanes yn dal i ddilyn y patrwm strydoedd cul canoloesol, ac mae rhan o furiau'r dref (13g) o hyd i'w gweld uwchben traeth Sablon. Tŵr Llanes yw'r adeilad canoloesol mwyaf pwysig. Mae llên gwerin, bwyd a ffiestas y rhanbarth yn enwog am eu lliw a'u hanes.\nPorthladd pysgota traddodiadol yw Llanes, gyda harbwr prysur. Dim ond saith cwch pysgota llawn-amser sydd ar ôl ym mhorthladd Llanes, ond yn ystod tymor prysur, fel tymor y mecryll, bydd hyd at 20 o gychod o Wlad y Basg a Galiza hefyd yn dadlwytho yma. Twristiaeth y'r brif ddiwydiant: mae'r traethau a gweithgareddau cefn gwlad yn denu miloedd o ymwelwyr o rannau eraill o Sbaen. Mae hefyd yn atynfa i gyfarwyddwyr ffilm, a mae sawl un wedi ei recordio yma, gan gynnwys El Orfanato (Cartref y Plant Amddifad), Juan Antonio Bayone, 2007.\nWedi dod o "https://cy.wikipedia.org/w/index.php?title=Llanes&oldid=11024238"


Cefnogi Cydweithiwr Meddygol | Orbit360 cwestiynau cyffredin\nHyd nes y ceir rhybudd pellach, bydd y Ddesg Wasanaeth Orbit360 yn gweithredu gwasanaeth e-bost yn unig. Os bydd angen cymorth brys arnoch, anfonwch e-bost at heiw.orbit360@wales.nhs.uk gyda rhif cyswllt a byddwn yn cysylltu â chi cyn gynted â phosibl.\nYn anffodus, mae ein swyddfa bellach ar gau am 3 wythnos - peidiwch ag anfon arolygon papur drwy'r post tra bod y swyddfa ar gau. Bydd unrhyw arolygon papur a anfonir drwy'r post yn cael eu cadw a'u casglu ar ôl i'r swyddfa ailagor. Byddwn yn uwchlwytho'r rhain i broffil meddyg pan fyddwn yn dychwelyd i'r swyddfa. Rydym yn gweithredu fel arfer ar gyfer copïau wedi'i sganio a bydd y rhain yn ymddangos ar gyfrif meddyg o fewn 2 ddiwrnod gwaith. Gallwch ebostio copi a sganiwyd o'r holiaduron at heiw.orbit360@wales.nhs.uk\nByddwn yn rhoi'r wybodaeth ddiweddaraf i chi am unrhyw ddatblygiadau. Diolch yn fawr am eu cefnogaeth yn ystod y cyfnod hwn.\nCefnogi Cydweithiwr Meddygol\nBeth yw fy nghyfrifoldebau fel Cydweithiwr Meddygol Cefnogol? (SMC)\nRôl y Cydweithiwr Meddygol Cefnogol (SMC) yn y broses yw helpu'r meddyg i fyfyrio ar ei adborth – yn gadarnhaol ac yn negyddol. Fel Cydweithiwr Meddygol Cefnogol byddwch yn;\nGwirio'r rhestr o gydweithwyr y mae'r meddyg wedi'u dewis, ac fe ddylech sicrhau bod y rhestr yn cynrychioli cydweithwyr ar draws holl bractis y meddyg\nBydd adroddiad y meddyg yn cael ei ryddhau i chi i adolygu\nDylech roi eich adborth i'r meddyg ar yr adroddiad\nYna, byddwch yn rhyddhau'r adroddiad i'r meddyg\nAlla i wrthod y cais?\nGallwch, nid oes rheidrwydd i dderbyn y cais.\nBeth ydw i'n chwilio amdano wrth adolygu'r rhestr o gyd-weithwyr?\nDylai'r rhestr o gydweithwyr gynrychioli cydweithwyr ar draws holl waith y meddyg (meddygol, nyrsio, gweinyddol ac ati) cyn cymeradwyo eu rhestr. Unwaith y byddwch wedi cymeradwyo'r rhestr, bydd Orbit360 yn anfon yr holiadur yn awtomatig at y cydweithwyr enwebedig.\nDerbyn y rhestr yn ei chyfanrwydd\nCael gwared ar unigolion yr ystyriwch eu bod yn amhriodol i roi adborth, gan dderbyn y rhestr sy'n weddill\n• Gwrthod y rhestr gyfan a gofyn bod y meddyg yn gwneud diwygiadau\nSut galla i weld cynnydd ymatebion adborth y meddyg?\nUnwaith y byddwch wedi mewngofnodi i Orbit360, byddwch yn gallu gweld rhestr o'r holl feddygon yr ydych yn gweithredu fel SMC. Byddwch yn gallu gweld y siart cynnydd ar gyfer pob meddyg i fonitro eu dilyniant yn y broses\nNi allaf weithredu fel SMC mwyach ar gyfer y meddyg, beth ddylwn i ei wneud?\nOs ydych wedi derbyn cais i weithredu fel SMC ond nad ydych bellach yn gallu parhau â'r rôl hon, dylech gysylltu â'r Uned Cymorth Ailddilysu. Yna byddwn yn cefnogi'r meddyg i barhau â'r broses gyda SMC amgen.\nRydw i wedi derbyn adroddiad wedi ei gwblhau gan feddyg, beth ddylwn i ei wneud nawr?\nUnwaith y bydd y broses adborth wedi'i chwblhau byddwch yn derbyn hysbysiad e-bost i wirio a rhyddhau'r adroddiad. Dylech fewngofnodi i Orbit360 ac agor yr adroddiad, dylech archwilio'r adborth a phenderfynu a:\nMae hyn yn adborth da gan bawb\nMae meysydd bach a allai ddangos anghenion datblygiadol\nMae llawer o feysydd lle mae'r adborth yn llai na da\nMae un neu fwy o feysydd y gallai'r adborth beri syndod neu ofid i'r meddyg\nMae un neu fwy o sylwadau sy'n bersonol, yn ddigywilydd neu'n ddifenwol\nMae'r rhan fwyaf o adroddiadau'n syrthio i'r ddau bwynt cyntaf a gall yr adborth gael ei ryddhau i'r meddyg ar ôl sgwrs fer yn cynnig trafod yr adborth yn ddiweddarach. Dylai'r sgwrs hon ganolbwyntio ar ganfyddiad y meddyg o'r adborth a beth os oes angen gwneud unrhyw ddatblygiadau/newidiadau. Atgoffwch y meddyg i gofnodi eu myfyrdodau yn yr adran briodol o'u cyfrif MARS. Cofiwch fod rhai meddygon yn ofidus os nad ydynt yn sgorio yn y categori uchaf am bopeth ac efallai y cânt eu tramgwyddo neu eu cynhyrfu fel nad ydynt yn cael eu hystyried yn berffaith.\nCewch fwy o arweiniad ar gyfer y swyddogaeth SMC yma.\nFaint o amser mae'n ei gymryd i arolygon sydd wedi'u cwblhau ymddangos ar gyfrif meddyg?\nOs cwblheir adborth yn electronig, bydd nifer yr ymatebion yn cynyddu ac yn dangos ar gyfrif y meddyg ar unwaith (os ydych wedi mewngofnodi ar Orbit360 efallai y bydd angen i chi adnewyddu'r dudalen).\nOs yw'r adborth yn cael ei gwblhau ar ffurflen bapur, bydd angen eu dychwelyd i'r uned - gallwch weld y canllawiau ar gyfer y rhan hon o'r broses yma. Mae ffurflenni papur yn cael eu sganio i feddalwedd a fydd yn trosglwyddo'r data i fformat electronig, yna bydd yr RSU yn gwirio bod y data wedi'i drosglwyddo'n gywir. Ein nod yw cwblhau'r broses hon cyn pen 2 ddiwrnod gwaith ar ôl i'r uned dderbyn ffurflenni, ond os derbynnir nifer fawr o ffurflenni yn y Swyddfa, gall gymryd mwy o amser.\nMae meddyg wedi oedi eu harolwg, beth ddylwn i ei wneud?\nBydd unrhyw feddygon rydych yn gweithredu fel SMC ar eu cyfer, ac yn cael eu 'oedi' yn cael eu tynnu o'ch rhestr 'camau gweithredu SMC'. Ni fyddwch yn gallu gweithredu unrhyw beth tra bod arolygon y meddyg yn cael eu hoedi. Bydd unrhyw ymatebion adborth y mae meddyg wedi eu derbyn gan gydweithwyr neu gleifion yn cael eu cadw yn eu cynnydd.\nUnwaith y caiff meddyg ei ailactifadu bydd ei broses yn ailddechrau, bydd yn ymddangos ar eich rhestr SMC a gallwch barhau i gefnogi proses y cydweithiwr/claf.\nOrbit360 Canllaw i Gydweithwyr Meddygol Cynhaliol SMC Opens in new window\nProses Adborth Orbit360 v2 Opens in new window


Cymraeg (BA) - Astudio - Prifysgol Caerdydd\nCodwch eich hyder a'ch sgiliau ymarferol drwy ddefnyddio'r Gymraeg mewn lleoliad proffesiynol ar brofiad gwaith.\nNod y rhaglen hon yw cynhyrchu graddedigion sydd â dealltwriaeth drwyadl (yn academaidd ac yn ymarferol) o’r iaith Gymraeg, ei llenyddiaeth a’i diwylliant, lefel uchel o sgiliau ieithyddol ar lafar ac yn ysgrifenedig, a sgiliau cyflogadwyedd a chreadigol datblygedig sy’n berthnasol i’r Gymru fodern.\nWrth inni anelu at darged Llywodraeth Cymru o filiwn o siaradwyr Cymraeg erbyn 2050, mae mwy o angen nag erioed am raddedigion sydd â’r fath dealltwriaeth. Mae’r gallu i ddefnyddio’r Gymraeg ar lefel broffesiynol hefyd yn hynod ddeniadol i gyflogwyr, sydd yn golygu bod cyfle unigryw gennych chi i sicrhau gyrfa ddiddorol ac amrywiol lle gallwch ddylanwadu ar ddyfodol ieithyddol, diwylliannol ac economaidd y Gymru gyfoes.\nMae’n gwrs tair blynedd â dau lwybr, un ar gyfer myfyrwyr sydd wedi astudio Cymraeg fel iaith gyntaf, ac un ar gyfer myfyrwyr sydd wedi astudio Cymraeg fel ail iaith. Yn y flwyddyn gyntaf bydd y carfannau hyn yn cael eu haddysgu ar wahân gan mwyaf cyn dod ynghyd ar gyfer y rhan fwyaf o’r modiwlau yn ystod blwyddyn dau. Yn y flwyddyn olaf, addysgir pawb gyda'i gilydd.\nCynigir ystod o fodiwlau craidd a dewisol i roi seiliau ichi yn yr iaith a’i llenyddiaeth, yn ogystal â chyfle i arbenigo mewn meysydd sydd o ddiddordeb personol neu alwedigaethol. Yn ogystal a hyn, cewch gyfle i fynd ar brofiad gwaith yn yr ail flwyddyn er mwyn datblygu eich hyder a’ch sgiliau proffesiynol.\nBBC-BCC. Rhaid cynnwys gradd B mewn Iaith Gyntaf neu Ail Iaith Gymraeg.\n30-29 yn gyffredinol neu 665 mewn 3 phwnc HL. Rhaid bod gennych hefyd gymhwyster Cymraeg sy'n cyfateb i radd B ar Safon Uwch.\nCwrs tair blynedd amser llawn yw hwn, yn cynnwys 120 credyd y flwyddyn. Mae mwyafrif y modiwlau’n werth 20 credyd.\nRydym yn cynnig dau lwybr ym mlwyddyn un - iaith gyntaf ac ail iaith – sy'n dibynnu ar eich profiad o’r Gymraeg yn yr ysgol, mewn cyd-destun proffesiynol neu o gyrsiau iaith eraill.\nAstudio Llenyddiaeth [Astudio Llenyddiaeth]\nTrafod Ein Llên [Trafod Ein Llên]\nAr y naill lwybr, addysgir modiwlau drwy gyfrwng y Gymraeg.\nYm mlwyddyn dau, byddwch yn adeiladu ar y sgiliau a'r wybodaeth a gafwyd ym mlwyddyn un. Ym mlwyddyn dau, mae elfennau ieithyddol craidd y cwrs yn canolbwyntio ar sgiliau iaith o fewn cyd-destun galwedigaethol ac academaidd, ac yn cynnwys cyfnod o brofiad gwaith mewn gweithle lle defnyddir y Gymraeg yn feunyddiol.\nAr gyfer y llwybr iaith gyntaf, y modiwl craidd ieithyddol gorfodol yw:\nYr Iaith ar Waith [Yr Iaith ar Waith]\nAr gyfer y llwybr ail iaith y modiwl ieithyddol craidd gorfodol yw:\nSgiliau Academaidd Uwch [Sgiliau Academaidd Uwch]\nFel arfer mae modiwlau dewisol unigol yn cael eu cynnig bob yn ail flwyddyn, ac felly gallant fod ar gael ym mlwyddyn dau neu’r flwyddyn olaf.\nGall myfyrwyr sy’n astudio’r cwrs hwn ddewis un neu ddau o fodiwlau o Ysgol Academaidd arall, wedi’u dewis o Gasgliad o Fodiwlau Annibynnol y Brifysgol.\nYn y drydedd flwyddyn, mae'n rhaid dewis un o'r modiwlau a ganlyn:\nMae gennych ddewis o draethawd neu brosiect 5,000 gair (20 credyd) neu 9,000 gair (40 credyd), i’w gwblhau o dan arweiniad aelod o staff sy’n arbenigwr yn y maes perthnasol. Gall hyn arwain at ymchwil pellach neu ddarparu arddangosfa sgiliau effeithiol i ddarpar gyflogwyr.\nFel arfer, mae seminarau’n cynnwys tua 15 o fyfyrwyr ynghyd ag arweinydd y seminar (sef aelod o’r tîm addysgu). Gall ffurf y seminarau amrywio, gan gynnwys trafodaeth grŵp sy’n cynnwys pawb, gwaith mewn grwpiau bychain a chyflwyniadau sy’n cael eu harwain gan y myfyrwyr. Ond mae rôl allweddol hefyd i diwtorialau, gweithdai a dosbarthiadau iaith (yn arbennig yn achos y llwybr ail-iaith).\nYn ogystal â chael adborth rheolaidd gan eich tiwtor personol, bydd gennych wythnos ddarllen bob semester ar gyfer astudio o dan arweiniad a chyfle i ddal i fyny ar waith asesu, darllen ac adolygu.\nBydd gwaith cwrs yn cael ei farcio gan eich tiwtor modiwl a bydd eich tiwtor yn rhoi adborth ysgrifenedig ichi ar eich gwaith. Bydd myfyrwyr yn cael adborth unigol ar arholiadau yn dilyn cyfnod arholiadau mis Mai/mis Mehefin a byddwch yn gallu trafod eich perfformiad cyffredinol gyda'ch tiwtor personol fel rhan o gynllun monitro hunanasesu myfyrwyr.


Prisiau'r farchnad sbwng Recen Ttitanium yn dal yn gref\nCododd prisiau sbwng titaniwm ychydig y mis hwn. Titaniwm sbwng (0) pris cyfeirio yuan 47400/Tonpentre, hyd 3.49%.\nDadansoddi cynnyrch: y mis hwn titaniwm sbwng farchnad fel y cyfan yn tueddu i godi ychydig, titaniwm tetrachloride Cododd ac titaniwm sbwng spotitaniumt dynn, y titaniwm sbwng prisiau cryf, 46000 yuan domestig prif ffrwd Menter dyfyniad 0# BaoTi Huashen sbwng sbwng tunnell, titaniwm Shuang Rui Wanji yuan 47000 Mae'r dyfyniad 0 # / tunnell, tuag at yr haul euraidd o ditaniwm sbwng dyfyniad 0 # yuan 48000/tunnell, trafodion gwirioneddol yn sôn yn bennaf.\nY mis hwn: cadwyn diwydiant i fyny'r afon: Mae prisiau'r farchnad yn canolbwyntio titaniwm yn sadio prisiau ond cododd caledwch prisiau uchel A. titaniwm ychydig, pedwar titaniwm clorid prisiau, cymryd nwyddau optimistaidd. I lawr yr afon: galw yn y farchnad Titaniwm yw'r cynnydd cynnar, ondtitaniwm cynhyrchwyr caffael ar-alw amlasiantaethol, brwdfrydedd Cyfrol caffael yn parhau i fod mewn cyfnod anodd. Mae titaniwm sbwng gweithgynhyrchwyr yn sylwi ar bris dynn, cryf.\nAr hyn o bryd, y i lawr yr afongalw o sbwng titaniwmheb Cyfrol amlwg, a'r cynnydd cost y fan a'r lle i fyny'r afon gweithgynhyrchwyr dynn, cododd prisiau. Pris y farchnad diweddar yn gryf o hyd yn y sbwng titaniwm.\nPâr o: Titaniwm Wire ar sbwlio wedi\nNesaf: DIN6923 Nut fflans Hex titaniwm


Cynllun Gwobr Dewisiadau Iach - CBSW\nCynllun Gwobr Dewisiadau Iach\nLansiwyd cynllun gwobr cyffrous newydd ar gyfer busnesau bwyd yn ddiweddar ledled Cymru.\nCynlluniwyd y Cynllun Gwobr Dewisiadau Iach i wella safonau mewn sefydliadau arlwyo.\nBeth mae’r wobr yn ei olygu?\nMae’r cyhoedd bellach yn ystyried bwyta allan nid yn unig fel rhywbeth achlysurol i’w wneud, ond hefyd fel rhan o fywyd bob dydd. Felly, fel arlwywr, mae’n bosibl y gallech wneud cyfraniad anhygoel at wella deiet ac iechyd eich cwsmeriaid drwy ddarparu dewisiadau bwyd iachach. Bron bob dydd bydd y cyhoedd yn wynebu gwybodaeth am ddeiet, maeth ac iechyd yn y cyfryngau. Mae arolygon wedi dangos bod y cyhoedd yn dod yn fwyfwy ymwybodol o fwyta’n iach pan fyddant yn bwyta allan. Mae llawer o weithgynhyrchwyr a manwerthwyr bwyd sydd wedi achub ar y cyfle i gyflwyno dewisiadau iachach yn gweld cynnydd aruthrol yn y gwerthiannau hyn.\nNod y Wobr Dewisiadau Iachach hon yw cynyddu hygyrchedd at fwyd blasus, a baratowyd mewn ffordd iach. Nod y cynllun yw cynnig dewisiadau iach o’r fwydlen i’ch cwsmer. Nid oes angen i’ch bwydlen gyfan fod yn iach, mae am roi dewis i’r cwsmer.\nSut y bydd yn helpu fy musnes?\nBydd adeiladau llwyddiannus yn:\nDerbyn tystysgrif Gwobr Dewisiadau Iach i’w harddangos yn yr adeilad;\nCael cyhoeddusrwydd am ddim yn yr Awdurdod Lleol ac unrhyw gyhoeddiadau a gwefannau perthnasol;\nBod â’r hawl i ddefnyddio logo’r Wobr Dewisiadau Iach ar eu deunydd swyddfa/bwydlenni/hysbysfyrddau;\nCynnal ac ymestyn busnes gan gynyddu nifer y bobl sy’n dewis ffordd o fyw iachach.\nGwella eu henw da drwy gadw at arferion hylendid da a chynnig dewisiadau iach i’w cwsmeriaid.\nSut y gallaf gael gwobr?\nOs ydych yn gymwys i wneud cais am y wobr hon byddwn yn cysylltu â chi drwy lythyr dros y 12 i 18 mis nesaf. I fod yn gymwys i wneud hynny, mae’n rhaid i chi eisoes feddu ar wobr hylendid bwyd hyd at y lefel efydd o leiaf, gan fod arferion hylendid da yn ofynnol ar gyfer unrhyw fwyta’n iach.\nPan fydd eich asesiad wedi’i gwblhau bydd eich sgôr gyffredinol yn penderfynu p’un a ellir rhoi gwobr a pha un a yw ar lefel efydd, arian neu aur. Yna bydd yn ddilys am ddwy flynedd ac mae’n bosib symud i wobrau uwch ar ôl hynny.\nAdeiladau gyda Gwobr Dewisiadau Iach\nPerellis, Town Hill, Wrecsam - Silver\nStockwell cafe, Stockwell Grove, Wrecsam - Silver\nBaxterstory Staff Canteen, Kellogg's, Ystadau Diwydiannol Wrecsam - Silver\nGwobrau Hylendid Bwyd\nCronfa Ddata Glanweithdra Bwyd\nCyrsiau Hyfforddi Hylendid Bwyd\nYmchwilio i Wenwyn Bwyd ac Afiechyd Trwy Fwyd


BlogMenai.com: Un neu ddau o sylwadau ar bol diweddaraf YouGov\niawn, ond mae pleidlais graidd y Toriaid yn fwy na phleidlais graidd Plaid Cymru felly, mae'n awgrymu i mi na fydd y Blaid yn curo y Toris.\nY cwestiwn wedyn yw a fydd y Blaid yn curo UKIP ... a dwi ddim yn sicr y gwneith hi.\nMae'n rhaid i Blaid Cymru cael neges glir syml i gael ei phleidlais graidd allan. A dydw i ddim yn gweld hynny. Mae neges y Blaid yn un wan iawn - ymladd dros Gymru a bod Cymru yn rhan o Ewrop - neges y gall Llafur (a'r LibDems) ei ddefnyddio.\nFe allai'r Blaid ddefnyddio slogan syml genedlaehtolaidd ac fe all hwnnw weithio - o ran cael y bleidlais graidd allan a rhyw elfen o 'fuck it' gan bleidleiswyr Llafur yn benthyng eu pleidlais i'r Blaid gan nad etholaid 'go iawn' yw hon.\nDwi ddim yn gweld sut mae'r Blaid am ysgogi a newid y drafodaeth yma. Mae'r neges yn wan iawn iawn.\nDwi'n meddwl bod 'na berygl gwirioneddol i sedd y Blaid yn yr etholiadau hyn. Gan ddweud hynny mae dy ddadansoddiad o'r pôl yn codi pwyntiau diddorol, ac, wel, od, iawn. Anodd gen i gredu y bydd pleidlais y Blaid yn is yn y Gogledd nag yn ardal Caerdydd a'r cyffiniau er enghraifft.\nTaswn i'n gorfod dyfalu mi fyddwn i'n meddwl y bydd Llafur yn enill 2 sedd gydag un yr un i UKIP a'r Blaid, er mewn difrif mae'n anodd iawn dyfalu.\ncamgymeriad samplo? sampl o ryw fil? pa mor ddibynadwy ydi hyne?\nAnon 10.24 - Dwi ddim yn cytuno bod pleidlais graidd y Toriaid yn uwch nag un y Blaid - ond mae uchafswm pleidlais y Toriaid yn uwch nag ydi un y Blaid ar hyn o bryd.\nHoR - cytuno.\nWilliam - Mae sampl o fil yn rhoi margin for error o tua 3% cyn belled a bod y samplo yn cynrychioli'r pleidleiswyr. Mae mfe y samplau rhanbarthol llawer uwch.\nPetai Iwcip yn ennill mwy o bleidleisiau na Phlaid Cymru, byddai hynny'n isafbwynt newydd. Mae'n drychinebus bod y peth hyd yn oed yn bosibl.\nDylan - mae'n ffenomena UKIP yn eithaf hawdd i'w egluro yn y bon - mae wedi ei greu gan y Glymblaid yn Llundain.\nPan ddaeth y Glymblaid i fodolaeth digwyddodd dau beth mawr o safbwynt UKIP. Yn gyntaf llusgwyd y Toriaid i'r Chwith gan greu gwagle newydd ar y Dde. Yn ail collodd y Lib Dems eu safle fel bwced pleidleisiau protest, ac etifeddodd UKIP y fraint a'r anrhydedd honno. Pan fydd y Glymblaid yn mynd bydd UKIP yn colli llawer o'i chefnogaeth.\nHen stori ydi hi mewn gwirionedd - mae gwleidyddiaeth Lloegr yn dylanwadu llawer mwy ar wleidyddiaeth Cymru nag ydyw ar wleidyddiaeth yr Alban a Gogledd Iwerddon.\nAnodd cytuno efo Cai fod pleidlais graidd y Toriaid yn is na Phlaid Cymru. Hyd yn oed yn '97 a '01 pan etholwyd dim AS Ceidwadol roedd pleidlais y Ceidwadwyr ddwy waith yr hyn ddenodd PC. Mae'n rhaid mynd nol i 1999 i weld PC yn rhoi cweir i'r Ceidwadwyr mewn etholiad Cynulliad gyda'r gleision ar y blaen yn 2007 a 2011.\nCyn swnio'n rhy negyddol cofier fod etholiad Ewrop 2009 yn gryn benllanw i UKIP ac syrthio mae UKIP yn y polau piniwn ers rhai misoedd. Os dwy sedd i Lafur fe fyddwn yn disgwyl un yr un i Blaid Cymru a'r Ceidwadwyr a deud gwir. Cawn weld!\nDiolch Anon 7.57. Fel mae'r gyfraddpleidleisio yn syrthio mae perfformiad y Blaid yn gwella - mae hyn yn awgrymu bod y bleidlais greiddiol yn gadarn. Fel mae'r gyfradd yn cynyddu mae perfformiad y Blaid yn mynd yn salach. Mae hyn yn awgrymu nad ydi'r bleidlais botensial yn uchel iawn ar hyn o bryd.\nY broblem efo dy ddadansoddiad parthed UKIP ydi bod eu perfformiad yn y polau Prydeinig yn llawer, llawer cryfach nag oedd yn 99. Mae'n anodd gweld eu perfformiad yn Ewrop yn dirywio o dan yr amgylchiadau hynny.\nAnon 7.57 sydd yma eto.\nDau bwynt sydyn. Mae dy bwynt am effaith canran y bleidlais ar berfformiad PC yn gywir. Mae hyn yn cyfrannu at lwyddiant y Blaid mewn etholiad Cynulliad ac Ewrop sy'n gyson well nag etholiad San Steffan. Hyn yn amlwg cyn ac ar ol dyfodiad y Cynulliad. Serch hynny, mae 'na fwy iddi na hynny. Heb os mae etholwyr Cymru yn ystyried PC yn fwy perthnasol mewn etholiad Cymreig nag un i San Steffan. Yn yr un modd, mae y Ceidwadwyr yn cael ei gweld yn fwy perthnasol mewn cyd destun San Steffan tra'n parhau i ddioddef o'r canfyddiad o fod yn Blaid Brydeinig (Saesnig?) mewn etholiad Cymreig. Serch hynny, tydi hyd yn oed berfformiad gwaethaf y Ceidwadwyr mewn etholiad Cynulluad (1999) sef tua 16% yn agos i fod mor wan a pherfformiad cyson wael PC mewn gornest San Steffan. Ar y sail hwnnw fe fyddwn yn dadlau fod pleidlais graidd y Ceidwadwyr yn uqch nag un PC. Fe fyddwn yn mynd mor bell a deud fod tystiolaeth ddiweddar yn awgrymu fod uchafswm canran y Blaid oscrhywbeth yn uwch na'r Ceidwadwyr o gymharu 32% PC yn 1999 yn erbyn prin 25% y Ceidwadwyr yn 2010.\nO ran UKIP -,posib iawn ond yn 2009 gyda bron 20% trwy y DU cwta 13% gafwyd yng Nghymru. A fydd UKIP yn gyfforddus dros 20% yn yr haf ac fydd hyn yn cael ei drosglwyddo i berfformiad gwell na 13% yng Nghymru y tro hwn?\nSylwadau diddorol eto.\nDwi'n meddwl bod rhaid i ti ystyried pleidlais graidd yn nhermau nifer pleidleisiau yn hytrach na chanran. Wedi dweud hynny (a diystyru etholiadau cyngor) ti'n iawn bod pleidlais ddiweddar isaf y Blaid 126k yn Ewro 09 yn is nag un y Toriaid -142k yn 99. Ond mae pleidlais uchaf y Toriaid yn llawer uwch nag un uchaf y Blaid - cawsant 382k yn 2010 - llawer mwy na gafodd y Blaid yn etholiadau'r Cynulliad 99.\nNaw wfft i'r polau!\nYng Nghymru mae 'na 3 sedd "saff" yn Ewrop. Un i'r Blaid Lafur, un i'r Ceidwadwyr ac un i Blaid Cymru, yr unig sedd gwerth ymgiprys amdani ydy'r bedwaredd sedd, sydd yn cael ei dal gan UKIP efo bron i 40 mil yn llai o bleidleisiau na Phlaid Cymru yn y drydydd safle ar hyn o bryd.\nHeb ddymuno agor hen graith, roedd canlyniad y Blaid yn Ewrop 2009 y gwaethaf iddi gael o ran nifer y pleidleiswyr ers 1989, rwy'n mawr obeithio bydd Plaid Cymru wedi dysgu gwers ac yn gwneud gwell joban o gael y bleidlais craidd allan eleni!\nI fod yn gwbl onest, dwi ddim yn gallu gweld y Ceidwadwyr na Phlaid Cymru yn cipio ail sedd eleni.\nBydd y brif ornest rhwng UKIP i ddal gafael ar sedd ac i Lafur cipio sedd.\nOnd bydd ail ornest ddifyr, sef yr un rhwng y Blaid a'r Ceidwadwyr i sicrhau nad ydy'r naill na'r llall yn syrthio i'r bedwerydd safle bregus ar gyfer etholiad 2019.\nFy narogan Llafur, Ceid, Plaid, Llafur ac Iwcip a phawb arall o'r ras!\nPleidlais graidd yn cael cryn sylw yma. Iawn. Ond be ddigwyddodd i'r syniad o geisio ennill cefnogaeth newydd i'r achos cenedlaethol? Ynteu ydi hynny wedi ei hepgor bellach?\nPwynt arall o gysur o ran UKIP ydi fod etholiad 2009 wedi digwydd reit yng nghanol y sgandal treuliau Aelodau Seneddol. Fe fanteisiodd UKIP yn fawr o fod yn blaid tu allan i'r broses wleidyddol.\nBellach, gyda disgwyliadau yn uwch fe fydd yna sylw i safbwynt a pholisiau UKIP ac er fod y blaid honno yn sgorio rhwng 10% a 15% yn y polau piniwn tueddol i feddwl mae go anodd fydd hi iddyn nhw wneud yn llawer gwell na 2009. O weld UKIP ddim uwch na 15% yng Nghymru fe fyddai angen 30% i Lafur gipio dwy sedd. Posibilrwydd crys os ydi polau ITV / You Gov yn gywir. Hynny dal yn gadael y Ceidwadwyr a PC gydag ASE pob un.\nUn cwestiwn anodd serch hynny. Beth ddaw o 5% y BNP sef pleidlais y blaid honno yn 2009? Mynd yn ol i Lafur neu trosglwyddo i UKIP? Nid pardduo Llafur ydi'r bwriad fan hyn ond fe sgoriodd y BNP yn weddol drwm mewn etholaethau Llafur yn 2009.\nJyst i gadarnhau, mae tabl Blog Menai o ganlyniad Ewro 2009 yn dangos fod y BNP wedi croesi 7% ym mron pob etholaeth yn y cymoedd (Castell Nedd yn eithriad) a hefyd yn Abertawe a Wrecsam.


Aduniad o’r diwedd!\nRoedd prynhawn dydd Mercher 16eg Chwefror yn ddiwrnod mawr i fi – cyfarfod wyneb yn wyneb cyntaf gyda Phartneriaid Ecoamgueddfa ers dechrau 2020. Oriel Plas Glyn y Weddw oedd y gyrchfan ac roedd yn hyfryd bod 10 ohonom yn y stafell a thri arall yn ymuno yn rhithiol. Dyna ryfeddol sut mae’r pandemic wedi hwyluso cyfarthrebu cymysg.\nCyn y cyfarfod cefais gyfle i edrych ar yr arddangosfa agoriadol 2022 sydd yn y Plâs ar hyn o bryd tan 20fed o Fawrth. Gallwch weld yr arddangosfa heb orfod adael y tŷ!\nRoedd gwaith Siân Parri o dan y tetil ‘Gwreiddiau’ yn canolbwyntio ar Gymreictod a gwerth yr iaith sy’n hynod amserol gan fod 60 mlynedd wedi mynd ers darlith fawr Saunders Lewis yn Chwefror 1962. Mae fy mam yn cofio gwrando ar y ddarlith ar y radio ar y pryd.\nArddangosfa Gwreiddiau gan Sian Parri, a Dawnsio'r Polca gan Catrin Williams\nMae gwaith datblygu’r safle yn mynd yn ei flaen ac mae edrych ymlaen mawr at yr agoriad yn yr haf. Yn y cyfamser mae’r caffi ar lawr cyntaf yr Oriel yn boblogaidd iawn ac yn gweini bwyd blasus tu hwnt.\nCawsom gyfle i ddal fyny gyda holl weithgareddau pawb – na’i ddim manylu yma dim ond eich gwahodd i grwydro drwy’n gwefan. Cofiwch edrych ar y calendar digwyddiadau a da chi ymunwch â ni ar ein taith Dydd Gŵyl Ddewi i ddysgu mwy am archaeoleg mynydd Rhiw. Ac os na fedrwch ddod gallwch fynd am dro yn rhithiol, wrth eich pwys o’r gadair freichiau.\nHen Feddygfa Llithfaen


Cyfoeth Naturiol Cymru / Coetir Cymunedol Coed y Bont, ger Tregaron\nCymdeithas Coetir Cymunedol\nMae Coed y Bont yn goetir cymunedol wedi’i leoli ar gyrion pentref Pontrhydfendigaid yng Ngheredigion.\nMae’n cynnwys dwy goedwig gyffiniol, Coed Dolgoed a Choed Cnwch.\nMae Coed Dolgoed yn goetir isel, fflat, yn llawn o goed llydanddail brodorol, yn bennaf helyg a bedw llwyd gyda chriafol, cyll, aethnenni a derw.\nMae Coed Cnwch yn goetir hynafol wedi’i leoli ar y llethr cyfagos, yn cynnwys hen goed derw ac ardaloedd o goed cyll a rhai coed conwydd.\nMae amrywiaeth o gyfleusterau ar gael i ymwelwyr yng Nghoed y Bont, gan gynnwys dau lwybr cerdded trwy Goed Dolgoed sy’n wastad ac yn hygyrch.\nMae Cymdeithas Coetir Cymunedol Coed y Bont yn helpu i ofalu am y coetiroedd, mewn partneriaeth gyda Cyfoeth Naturiol Cymru, o fewn termau’r cytundeb rheoli.\nMae gwirfoddolwyr o’r gymdeithas yn ymgymryd â nifer o dasgau cynnal a chadw, megis adnewyddu a gwella llwybrau, gosod seddi a chadw’r llystyfiant dan reolaeth.\nMae eu gwaith wedi arwain at gynnydd yn yr amrywiaeth o gynefinoedd a rhywogaethau sydd yma, ynghyd â gwella mynediad i’r coetir i bobl leol ac ymwelwyr.\nMae’r gymdeithas hefyd yn trefnu digwyddiadau yn y coetir gan gynnwys diwrnodau cadwraeth a theithiau cerdded tymhorol wedi’u harwain.\nEdrychwch ar dudalen Facebook Coed y Bont am fanylion y digwyddiadau.\nMae’r gymdeithas gymunedol wedi datblygu amrywiaeth o gyfleusterau ar gyfer pobl leol ac ymwelwyr.\nllwybrau cerdded (gweler isod)\nmeinciau ar hyd y llwybrau trwy Goed Dolgoed, gyda rhai wedi’u lleoli o amgylch y pwll\nmainc ar ben Coed Cnwch gyda golygfeydd da\npyst adnabod bywyd gwyllt gyda gwybodaeth am ychydig o’r rhywogaethau sydd yma\nllwybr geocache (am fwy o wybodaeth, ewch i wefan Geocaching)\nardal bicnic a chysgodfan bren ger y maes parcio\nbyrddau gwybodaeth yn y maes parcio\nMae dau lwybr coed wedi’u creu’n bwrpasol yng nghoetir is a gwastad Coed Dolgoed.\nMae’r ddau lwybr yn addas ar gyfer cadeiriau olwyn a chadeiriau gwthio.\nLlwybr Coed Aethnen\n¼ milltir, 0.4 cilomedr, hawdd\nMae’r llwybr byr hwn yn eich arwain drwy goetir ifanc ac yn mynd heibio pwll lle ceir ynys fechan.\nMae’r pwll yn sychu yn yr haf ond mae’n rhywle tawel lle gallwch eistedd ar un o’r meinciau.\nChwiliwch am yr aethnenni ‘crynedig’ – a’u dail sy’n ysgwyd yn yr awel ac yn troi’n aur yn yr hydref.\nLlwybr Coed Bedw\n½ milltir, 0.9 cilomedr, hawdd\nBeth am grwydro’n hamddenol drwy’r coed bedw a dilyn y llwybr sy’n mynd rhwng y ddau bwll bychan.\nMae hon yn rhan gorslyd iawn o’r coetir felly chwiliwch am weision y neidr ddiwedd yr haf.\nMae’r llwybr yn dychwelyd i’r man cychwyn ar hyd ffordd y goedwig o ble ceir golygfeydd o Ben-y-Bannau, bryn trawiadol tua’r gogledd.\nLlwybrau troed eraill\nMae rhwydwaith o lwybrau mwy garw a mwy serth trwy goetir hynafol Coed Cnwch, sydd wedi’i leoli ar lethr y bryn.\nRoedd coetiroedd Coed y Bont unwaith o fewn tiroedd abaty Sistersaidd Ystrad Fflur, un o’r abatai mwyaf ym Mhrydain.\nMae Coed y Bont ar Lwybr Ystrad Fflur ac mae byrddau gwybodaeth am hanes yr abaty yn y maes parcio.\nMae adfeilion yr Abaty gerllaw, ac maent ar agor i’r cyhoedd.\nEwch i wefan Cadw am fwy o wybodaeth.\nMae cofnod o lygod pengrwn y dŵr ac iyrchod yng Nghoed y Bont, ac mae’r pryfaid niferus yn bwydo nifer o adar sy’n bridio.\nMae oddeutu 80 o wahanol rywogaethau o adar wedi’u gweld neu’u clywed yn y coetir gan gynnwys y titw tomos las, titw mawr, delor y cnau, gwybedog brith, gwybedog mannog, tingoch, titw’r wern a’r dylluan frech. Mae’r barcud coch yn nythu yma.\nMae’r coed collddail a’r pyllau yng Nghoed Dolgoed yn ffefryn gan loÿnnod byw, gwyfynod a gweision neidr.\nMae coetir hynafol Coed Cnwch ar y llethr yn cynnwys coed derw a choed cyll sydd ganrifoedd oed, ynghyd ag ardaloedd gwlypach o goed bedw a gwern.\nMae’r brithwaith o goed aeddfed yn llawn cennau a ffyngau, gan gynnwys y menyg cyll prin, ac mae’r coetir yn ofnadwy o brydferth yn y gwanwyn, wedi’i orchuddio â charped o glychau’r gog.\nMae peth darnau o larwydd a ffynidwydden Douglas yn parhau i fod yma ers i’r Comisiwn Coedwigaeth eu plannu yn y 1970au. Bydd y coed conwydd yn cael eu gwaredu’n raddol, fel rhan o raglen i adfer coetir hynafol.\nMae Coed y Bont wedi’i leoli ym Mynyddoedd Cambria, lle mae’r awyr dros nos ymhlith y rhai mwyaf tywyll yn Ewrop.\nCoed y Bont yw un o’r lleoedd gorau yn lleol i weld y sêr ac mae wedi’i ddynodi’n Safle Darganfod Awyr Dywyll.\nMae’r llwybrau o amgylch y coetir is (Coed Dolgoed) yn llwybrau mynediad hawdd sy’n addas ar gyfer cadeiriau olwyn a chadeiriau gwthio.\nMae nifer o feinciau ar hyd y llwybrau.\nMae coetir cymunedol Coed y Bont 6 milltir i’r gogledd o Dregaron.\nDilynwch y B4343 o Dregaron tuag at Bontrhydfendigaid. Ar ôl cyrraedd Pontrhydfendigaid, trowch i’r dde ar Ffordd yr Abaty, gan ddilyn yr arwydd brown a gwyn ar gyfer Abaty Ystrad Fflur. Ar ôl hanner milltir, mae maes parcio Coed y Bont ar y dde.\nMae Coed y Bont ar fap Arolwg Ordnans (AR) 187.\nY cyfeirnod grid OS yw SN 737 659.\nMae gwasanaeth bws yn rhedeg i Bontrhydfendigaid\nAm fanylion trafnidiaeth gyhoeddus, ewch i wefan Traveline Cymru.\nCymdeithas Gymunedol Coetir Coed y Bont\nCymdeithas Coetir Cymunedol Coed y Bont Arolwg Ordnans


Llano County, Texas - Wicipedia\nBlanco County, San Saba County, Burnet County, Gillespie County, Mason County\nSir yn nhalaith Texas, Unol Daleithiau America yw Llano County. Cafodd ei henwi ar ôl Afon Llano. Sefydlwyd Llano County, Texas ym 1856 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Llano, Texas.\nMae ganddi arwynebedd o 2,502 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 3.3% . Yn ôl cyfrifiad y wlad, poblogaeth y sir yw: 19,444 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Blanco County, San Saba County, Burnet County, Gillespie County, Mason County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Llano County, Texas.\nMae gan y sir yma boblogaeth o tua 19,444 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nLlano, Texas 3232 14.478164\nBuchanan Dam 1688\nSunrise Beach Village, Texas 704\nBuchanan Lake Village 692 8.611373\nWedi dod o "https://cy.wikipedia.org/w/index.php?title=Llano_County,_Texas&oldid=10975004"\nNewidiwyd y dudalen hon ddiwethaf ar 21 Awst 2021, am 02:40.


Cyhoeddiad newydd: Data cyrhaeddiad Cyfnod Allweddol 4 – PIGION\ngan Senedd Ymchwil, Cynulliad Cenedlaethol Cymru\nCyhoeddiad newydd: Data cyrhaeddiad Cyfnod Allweddol 4\nBy seneddymchwil November 1, 2017 January 11, 2018\nMae’r Briff Ymchwil hwn yn cyflwyno data ar gyrhaeddiad disgyblion yng Nghyfnod Allweddol 4. Mae’n canolbwyntio’n arbennig ar gyrhaeddiad disgyblion sy’n gymwys i gael prydau ysgol am ddim. Nod Llywodraeth Cymru yw gwella cyrhaeddiad y grŵp hwn o ddisgyblion trwy ei strategaeth o 2014, Ailysgrifennu’r Dyfodol a chyllid wedi’i dargedu ar ffurf Grant Datblygu Disgyblion.\n01 Tachwedd 2017\nMae Llywodraeth Cymru wedi targedu ysgolion penodol gyda chyllid a chefnogaeth hefyd trwy ei rhaglen Her Ysgolion Cymru, a oedd ar waith o 2014 i 2017. Felly, mae’r papur hwn yn edrych ar gyrhaeddiad disgyblion yn yr ysgolion hyn hefyd.\nBwriad y papur yw darparu gwybodaeth ar gyfer ymchwiliad Cyllid wedi’i dargedu i wella canlyniadau addysgol y Pwyllgor Plant, Pobl Ifanc ac Addysg. Mae’r Pwyllgor yn cyhoeddi galwad am dystiolaeth tan 5 Ionawr 2018 a bydd yn cynnal ei ymchwiliad wedi hynny.\nBydd y Briff Ymchwil hwn yn cael ei ddiweddaru yn dilyn cyhoeddi data lefel ysgol, awdurdod lleol a rhanbarthol 2017 gan Lywodraeth Cymru ym mis Rhagfyr.\nCyhoeddiad newydd: Data cyrhaeddiad Cyfnod Allweddol 4 (PDF, 2.50MB)\nErthygl gan Michael Dauncey , Gwasanaeth Ymchwil Cynulliad Cenedlaethol Cymru\nMae Cynulliad Cenedlaethol Cymru yn bwriadu gwella’i wefan, ac mae ganddo ddiddordeb mawr yn eich barn chi. A fyddech cystal â chymryd rhan yn yr arolwg byr hwn.\nTags: Addysg Canlyniadau Arholiadau Cyhoeddiadau Polisi Ysgolion\nPrevious Entry Y trafodaethau rhwng yr UE a’r DU – y sefyllfa bresennol a’r camau nesaf\nNext Entry Cyhoeddiad newydd: Y diwydiant bwyd a diod yng Nghymru


Tall Tales 48 Flowing - 1617228868\nTall Tales 48 Flowing\nHanesion Hynod 48 Llifo\n“Ci yn udo noson ole; newydd drwg ddaw yn y bore” – “TRA ÂNT I’R DIAWL” A dyna hen gythraul wedi’i feddwi ar ei lwyddiant ei hun yn baglu i lawr y staer i’r ddaeargell cyn farwed â’r ci ym mol y clawdd, diolch i ryw gi trwstan a oedd yn crwydro o gwmpas gan chwilio am rywbeth i fwyta – “RHWNG GWYLL A GWAWL.” Fan yma, mae trafaeliwr yn ymysgwyd o’i drwmgwsg ym mreichiau’r gorffdy-wraig lewygol, hurt. Mae wedi’i achub gan gi a ffroen iawn ganddo am fadarch. Yn anffodus mae Hronu yn marw o’i friwiau ac fe gaiff drigo gyda Thiamath y Wraig Fawr Gyntaf yn Hreli-helí am byth, rywsut neu’i gilydd.


Jeremy Corbyn yn gwrthwynebu ail refferendwm ar annibyniaeth i’r Alban – Golwg360\n13 Mawrth 2017 am 09:54 Diweddarwyd am 10:49\nMae Jeremy Corbyn wedi dweud na ddylai San Steffan geisio rhwystro’r Alban rhag cynnal ail refferendwm ar annibyniaeth ond dywedodd y gallai fod yn “drychinebus”.\nWrth i Brif Weinidog yr Alban, Nicola Sturgeon, baratoi i gyflwyno “araith bwysig” heddiw, gyda dyfalu y gallai amlinellu ei chynlluniau ar gyfer ail refferendwm, mae’r arweinydd Llafur wedi mynnu nad yw o blaid cynnal pleidlais arall.\nRoedd ‘na wrthwynebiad chwyrn ymhlith Aelodau Seneddol Llafur ar ôl i Jeremy Corbyn ddweud wrth y Press Asociation yn yr Alban nad oedd yn erbyn cynnal ail refferendwm ar annibyniaeth i’r Alban.\nWrth iddo geisio egluro’i hun ddydd Lun, dywedodd wrth raglen BBC Radio 4, Today, y byddai’n “anghywir” i Senedd San Steffan atal pleidlais arall os oedd Senedd yr Alban o blaid.\nOnd ychwanegodd: “Gadewch i ni fod yn hollol glir, dw i ddim yn meddwl y dylid cynnal refferendwm arall, dw i’n credu y byddai annibyniaeth yn drychinebus yn economaidd i nifer o bobl yn yr Alban,” a hynny oherwydd “lefelau’r incwm sydd gan y llywodraeth yn yr Alban a phrisiau olew isel a’r ddibyniaeth ar incwm olew,” meddai.\nMae Nicola Sturgeon yn awyddus i gadw’r Alban yn y farchnad sengl sy’n groes i gynlluniau’r Prif Weinidog Theresa May am “Brexit caled.”


BeWellTeachWell – offeryn hunangymorth ar-lein am ddim sy’n ceisio helpu athrawon y Deyrnas Unedig i oresgyn rhai o’r heriau allweddol a wynebir gan y rhai yn y proffesiwn\nPartneriaeth Cymorth Addysg – elusen sydd wedi ymrwymo i lwyddiant y sector addysg. Mae’r Bartneriaeth yn cynnig amrywiaeth eang o wasanaethau cymorth sy'n bodoli’n unswydd i sicrhau bod unigolion, a’r sefydliadau y maent yn gweithio ynddynt, yn gweithio ar eu gorau.\nCyngor y Gweithlu Addysg – rheoleiddiwr ymarferwyr addysg yng Nghymru er budd dysgwyr a’r cyhoedd yn gyffredinol. Mae’r Cyngor yn hybu statws y gweithlu trwy hyrwyddo safonau uchel o ran ymddygiad proffesiynol a chymhwysedd a thrwy sicrhau bod y safonau hyn yn cael eu cynnal\nLlywodraethwyr Cymru – llais llywodraethwyr ysgol yng Nghymru. Mae Llywodraethwyr Cymru yn darparu gwybodaeth, cyngor ac arweiniad annibynnol ar y ffordd y caiff ysgolion yng Nghymru eu llywodraethu.\nDysgu Cymru – Adnodd ar y we, a ddyluniwyd gan Lywodraeth Cymru i fodloni anghenion addysgwyr ac ymarferwyr a gwella safonau mewn ysgolion ledled Cymru\nUndebau Llafur / Cymdeithasau Proffesiynol:\nCymdeithas Arweinwyr Ysgolion a Cholegau (ASCL)\nCymdeithas Athrawon a Darlithwyr (ATL) / Amie\nUndeb Cenedlaethol yr Athrawon (NUT)


Salmau 110 BWM - Salm Dafydd. Dywedodd yr ARGLWYDD wrth - Bible Gateway\nSalmau 109Salmau 111\nSalmau 110 Beibl William Morgan (BWM)\n110 Dywedodd yr Arglwydd wrth fy Arglwydd, Eistedd ar fy neheulaw, hyd oni osodwyf dy elynion yn fainc i’th draed. 2 Gwialen dy nerth a enfyn yr Arglwydd o Seion: Ilywodraetha di yng nghanol dy elynion. 3 Dy bobl a fyddant ewyllysgar yn nydd dy nerth, mewn harddwch sancteiddrwydd o groth y wawr: y mae gwlith dy enedigaeth i ti. 4 Tyngodd yr Arglwydd, ac nid edifarha, Ti wyt offeiriad yn dragwyddol, yn ôl urdd Melchisedec. 5 Yr Arglwydd ar dy ddeheulaw a drywana frenhinoedd yn nydd ei ddigofaint. 6 Efe a farn ymysg y cenhedloedd; lleinw leoedd â chelaneddau: archolla ben llawer gwlad. 7 Efe a yf o’r afon ar y ffordd: am hynny y dyrcha efe ei ben.


Top 10 Awgrymiadau Hawdd I Trên Marchogaeth Smart Everywhere | Save A Train\nHome > Awgrymiadau Teithio Trên > Top 10 Awgrymiadau Hawdd I Trên Marchogaeth Smart Everywhere\nTop 10 Awgrymiadau Hawdd I Trên Marchogaeth Smart Everywhere\ncyllid trên, Teithio ar y Trên, Teithio ar yr Eidal, Awgrymiadau Teithio Trên\nAmser Darllen: 5 cofnodion(Diweddarwyd On: 24/04/2020)\nGall teithio ar y trên fod yn un o'r ffyrdd mwyaf ymlaciol a phleserus i fynd o gwmpas. Mae angen i chi wybod sut i wneud y gorau o eich taith a bod yn smart. Mae bod yn drefnus ac yn gwybod beth yw beth yn mynd yn bell tuag at wneud eich trên taith a tynnu sylw at eich gwyliau neu antur. Cymerwch olwg ar y Top hyn 10 Awgrymiadau hawdd i Trên Marchogaeth Smart. Byddwch yn barod ar gyfer eich taith nesaf.\nTop 10 Awgrymiadau hawdd i Trên Marchogaeth Smart – TIP UN: Prynu eich Tocyn Ymlaen Llaw\nTop 1 Top 10 Awgrymiadau hawdd i Trên Marchogaeth Smart, Gwnewch yn siwr i gynllunio eich taith a prynu eich tocynnau trên ymlaen llaw i wneud yn siŵr eich bod yn cael ar y trenau yr ydych am. Byddwch yn siwr i ofyn am unrhyw arbennig neu ostyngiadau a allai fod ar gael i chi. Pwy sydd ddim yn caru arbed rhywfaint o arian! Byddwch yn gallu i arbed ychydig o arian i'w wario ar rannau eraill o'ch taith.\nMae menyw mewn Gorsaf Drenau\nTIP DAU: Stow Eich Bagiau\nMae'r Hawdd Cynghorion gorau ar gyfer Trên yw nad oes angen i chi wirio bob amser eich bagiau i mewn ac os ydynt o faint rhesymol, gallwch hefyd ddewis i storio nhw yn y rhesel uwchben y sedd neu eu lletem i mewn i'r gofod trionglog rhwng seddi cefn-wrth-gefn. Mae'r ffordd yr ydych yn cael eich bagiau yn agos i chi ar bob adeg.\nTIP TRI: Byddwch yn Smart Gyda Eich Bagiau\nNid ydym yn dweud bod gan bob trên Mae lleidr yn barod i neidio ar y cyfle cyntaf a gânt, ond yn hytrach fod ar y yn ddiogel. Byddwch yn wyliadwrus pan ddaw at eich bagiau. Storiwch cipolwg iddyn nhw yn hytrach nag ar ddiwedd car trên. Os oes gennych backpack gallwch hefyd clip eich strapiau i'r rac bagiau i fod yn ddiogel ychwanegol.\nTIP PEDWAR: Dod o hyd i'ch Sedd\nOs ydych yn defnyddio ein Awgrymiadau Hawdd blaenorol ar gyfer teithio drên ac mae ganddynt Cedwir sedd eich bod yn gyd didoli. Gallwch fynd yn syth at eich lle. Os nad yw, Mae croeso i chi wneud cais am unrhyw sedd heb eu cadw i chi. Os nad oes llawer ohonynt ar gael, gwiriwch y tagiau archebu postio uwchben y seddi neu'r drysau compartment. Mae'r tagiau yn dangos y rhan o'r daith y sedd yn cael ei drefnu ar gyfer. Maent hefyd yn dangos os ydych yn cael i ffwrdd cyn y perchennog hyd yn oed yn mynd ar rydych yn rhydd i gymryd y sedd.\nTIP PUMP: Defnyddiwch Trên Amser Wisely\nManteisiwch ar y cyfle i ddefnyddio'r amser a dreulir ar y daith trên i gael eich hun yn trefnu. Gallwch gynllunio ar gyfer eich cyrchfan nesaf. Defnyddiwch yr amser i ddarllen eich arweinlyfr, gwiriwch cyfarwyddiadau i ben eich taith nesaf. Ewch drwy eich lluniau, drefnu eich backpack, dwbl-wirio eich cysylltiad, neu chwblhau unrhyw dasgau eraill angen i chi wneud tra byddwch yn cael yr amser. Os yw eich taith yn hirach mae hwn hefyd yn gyfle braf i gymryd yn rhai o'r golygfeydd.\nMaes Awyr Lyon i Nice ar y trên\nTIP SIX: Defnyddiwch y Ystafelloedd ymolchi Ar Y Trên\nI arbed amser ac arian yn ceisio a defnyddio hyn Easy Awgrymiadau ar gyfer Hyfforddi a defnyddiwch y ystafelloedd ymolchi ar y trên yn hytrach na defnyddio rhai yn yr orsaf. Fel arfer, mae'r toiledau trên wedi eu lleoli ar ddiwedd y ceir ac yn aml yn llawer glanach na'r toiledau yn y gorsafoedd, yn ogystal â bod yn rhydd.\nFenis i Rufain Trenau\nTIP SAITH: Talk to Locals and Other Travelers\nTip 7 allan o'n Top 10 Awgrymiadau hawdd i Trên Marchogaeth Smart, Beth yw ffordd well i ddysgu am dinas neu wlad na thrwy siarad â rhai o'i pobl leol, neu deithwyr eraill a allai fod wedi bod yn y lle rydych yn mynd? Byddant yn gallu dweud wrthych y sesiynau ac allan o'ch cyrchfan a'ch cynghori ar beth i'w wneud a beth i beidio â'i wneud. Ceisiwch dorri'r rhew drwy ofyn cwestiwn, gan gynnig rhywbeth melys neu ddangos gan eich hometown.\nMilan i Levanto Trenau\nMilan i La Spezia Trenau\nSiena i Levanto Trenau\nTIP WYTH: Paciwch Byrbryd\nMae teithio yn waith newynog ac efallai y byddwch am i pecyn rhywbeth i byrbryd ar pan fyddwch ar y trên. Gallwch stoc i fyny ar eich hoff fwydydd mewn archfarchnad neu deli lleol neu ewch i'r seler win cyn i chi neidio ar y trên; y rhan fwyaf o gorsafoedd trên fod ag o leiaf un o'r rhain. yr fwyd a gynigir ar drenau yn aml yn ddiflas ac yn ddrutach, oni bai eich bod yn talu am sedd dosbarth cyntaf.\nZurich i Innsbruck Trenau\nSalzburg i Innsbruck Trenau\nVienna i Innsbruck Trenau\nCologne i Innsbruck Trenau\nTIP NAW: Gwybod Ble I Get Off\nYn gwybod pa orsaf yn un o'r Awgrymiadau Hawdd hanfodol ar gyfer teithio drên. Pan fyddwch yn cyrraedd mewn dinas efallai y byddwch yn stopio wrth sawl gorsaf maestrefol gydag arwyddion sy'n dangos enw eich cyrchfan ac enw'r gymdogaeth, ond nid ydynt yn neidio i ffwrdd nes i chi gyrraedd yr orsaf ganolog. Gallwch bob amser ofyn gyd-deithwyr neu gwiriwch eich llawlyfr am fwy o help.\nTIP DEG: Cofiwch Trên Etiquette lleol bob amser\nCymerwch sylw o'r teithwyr pa mor eraill yn eich car trên yn gweithredu. Os ydynt yn dawel, gofalwch eich bod yn yr un peth. Gwyliwch allan am arwyddion a allai awgrymu eich bod yn eistedd mewn car dawel dynodedig lle mae pobl yn dod i gysgu neu waith. Ni waeth ble rydych yn eistedd, ceisiwch beidio i fod y person loudest yn y cyffiniau. Byddwch yn siwr i beidio â orffwys eich traed ar y sedd ar draws oddi wrthych hefyd, oni bai bod gennych chi eich esgidiau off.\nOs cofiwch Top rhain 10 Awgrymiadau hawdd i Trên Marchogaeth Smart rydym yn gwarantu trip super ac yn brofiad gwych at ei gilydd i chi. Efallai y byddwch hyd yn oed yn cwrdd â rhai o'r bobl leol newydd a gwneud ffrindiau newydd! Mae unrhyw beth yn bosib pan ddaw i deithio hyfforddiant. Unwaith y byddwch wedi meistroli hyn, wedyn yn ystyried y Bernina Express a mwy!\n– Os ydych yn hoffi ein swydd ar Top 10 Awgrymiadau hawdd i Trên Marchogaeth Smart, croeso i rannu, rydym yn cael botymau ar gyfer rhannu yn union o dan y swydd hon blog.\nYn barod i gymryd taith drên? Archebwch eich sedd ac nid ydynt yn talu unrhyw ffioedd bwcio ar – www.saveatrain.com\nYdych chi eisiau i ymgorffori ein swydd blog ar eich safle, Yna, cliciwch yma: https://embed.ly/code?url=https://www.saveatrain.com/blog/top-10-easy-tips-for-train-riding-smart/ - (Sgroliwch i lawr i weld y Cod Embed)\nOs ydych am fod yn garedig i eich defnyddwyr, gallwch eu harwain yn uniongyrchol i mewn i'n tudalennau chwilio. Yn y cyswllt hwn, fe welwch ein llwybrau trên mwyaf poblogaidd – https://www.saveatrain.com/routes_sitemap.xml. Y tu mewn i chi wedi ein cysylltiadau ar gyfer tudalennau glanio Saesneg, ond mae gennym hefyd https://www.saveatrain.com/it_routes_sitemap.xml, a gallwch newid y / i / de neu / ru a mwy o ieithoedd.\nawgrymiadau traintip trên Teithio


Ysgrifennydd Cymunedau’n lansio ymgynghoriad ar ffïoedd comisiwn cartrefi mewn parciau | LLYW.CYMRU\nYsgrifennydd Cymunedau’n lansio ymgynghoriad ar ffïoedd comisiwn cartrefi mewn parciau\nCyhoeddodd yr Ysgrifennydd Cymunedau, Carl Sargeant, heddiw ei fod am gynnal ymgynghoriad ar leihau neu ddiddymu ffioedd comisiwn ar werthu cartrefi mewn parciau.\nMae’r ymgynghoriad yn dilyn yr adolygiad o’r sector a gomisiynwyd gan Lywodraeth Cymru. Er i’r adolygiad gynnig sawl argymhelliad i wella safonau’r sector, prin chwarter o berchenogion parciau gyfrannodd gwybodaeth ariannol fanwl at yr adolygiad.\nWrth gyhoeddi’r ymgynghoriad, dywedodd Ysgrifennydd y Cabinet:\n“Roedd yr adolygiad yn llygad ei le wrth danlinellu cymhlethdod y mater, ac y gallai’r canlyniadau fod yn fawr. Rwyf felly wedi ystyried y mater yn ofalus iawn cyn penderfynu cynnal ymgynghoriad cyhoeddus.\n“Rwyf wedi dod i’r casgliad y dylem archwilio ymhellach lefel y comisiwn y mae perchenogion safleoedd yn ei godi ond, o ystyried y sylwadau cryf iawn rwyf wedi’u cael ar y mater, rwyf o’r farn ar hyn o bryd y gallai fod yna sail i ostwng lefel y comisiwn neu hyd yn oed ei ddiddymu. Byddaf wrth reswm am roi ystyriaeth lawn i’r ymatebion i’r ymgynghoriad cyn penderfynu’n derfynol ar y mater.\n"Ymhlith yr opsiynau y byddaf yn eu hystyried fydd gostwng neu hyd yn oed ddiddymu gyfradd y comisiwn, yn ogystal wrth gwrs â chadw pethau fel maen nhw. Hoffwn felly wahodd perchenogion parciau i roi’r dystiolaeth imi a fydd yn eu barn nhw yn cyfiawnhau’r dewis olaf, ond rwy’n wir obeithio y bydd pob parti yn manteisio ar y cyfle a ddaw gyda’r ymgynghoriad hwn i gyflwyno mwy o wybodaeth a phwyso a mesur y dystiolaeth sydd ar gael.”\nByddwn yn dechrau cysylltu’n anffurfiol ar unwaith a chaiff yr ymgynghoriad ffurfiol ei gyhoeddi cyn gynted ag y medrir.


Ymateb WLGA i sylwadau prif weithredwr cwmni Iceland, Malcolm Walker - CLILC\nGan ymateb i ddatganiad Prif Weithredwr Iceland Food (Malcolm Walker) mai cynghorau, ysgolion ac ysbytai sydd ar fai am sgandal y cig ceffyl, meddai Prif Weithredwr WLGA, Steve Thomas:\n“Yn y bôn, diben sylwadau prif weithredwr cwmni Iceland yw annog pobl i fynd ar ôl sgwarnog. Yr wythnos ddiwethaf, dywedodd diwydiant manwerthu'n bwyd ni ei fod yn bwriadu datrys y broblem. Ymddiheurodd Peter Marks, Prif Weithredwr y Co-operative Supermarket Group, am sgandal y cig ceffyl a dweud bod rhaid i'r siopau dderbyn yr holl gyfrifoldeb amdano a cheisio adennill ymddiried eu cwsmeriaid. Dadleuodd y dylai manwerthwyr wynebu eu cyfrifoldebau moesol a chyfreithiol am yr hyn sydd ar werth yn y siopau a chael trefn ar bethau yn sgîl y sgandal. Mae'r gyfraith yn dweud yn eglur mai cyfrifoldeb y cynhyrchwyr, y cyflenwyr a'r manwerthwyr yw gofalu bod cynnwys popeth sydd ar werth yn cyd-fynd â'u disgrifiad ohono.”\nYchwanegodd Mr Thomas:\n“Mae'r datganiad yma gan gwmni blaengar wedi'i atgyfnerthu gan Ms Catherine Brown, Prif Weithredwr Asiantaeth y Safonau Bwyd, a ddywedodd mai'r diwydiant sy'n gyfrifol am gywiro hyn – nid llywodraethau – a'i bod hi o'r farn bod rhaglen brofi drylwyr ym mhob rhan o gadwyn cyflenwi'n bwyd ac ym mhob sector yn hanfodol ynglŷn â mynd i'r afael â'r broblem yma.\nBarn byd llywodraeth leol, yn arbennig trwy waith monitro hanfodol ein harbenigwyr ni ym maes safonau masnach, yw bod methiant sylweddol yng nghadwyn y cyflenwi. Nid y cwsmeriaid, y cynghorau na'r ysbytai sydd ar fai am hynny. Rhaid i'r cwmnïau sy'n gwerthu bwyd dderbyn cyfrifoldeb a mynd ati i osod trefn ar eu tŷ. Mae'r rhan fwyaf ohonyn nhw'n gwneud hynny ac fe ddylai cwmni Iceland wneud yr un fath.”


Asghar ar frig rhestr ymgeiswyr y blaid Geidwadol - BBC Cymru Fyw\nAsghar ar frig rhestr ymgeiswyr y blaid Geidwadol\nMae AC Ceidwadol gafodd ei orfodi i wynebu pleidlais o aelodau'r blaid wedi ei ddewis fel y prif ymgeisydd ar gyfer rhanbarth y De Ddwyrain ar gyfer etholiad y Cynulliad yn 2016.\nFe wnaeth swyddogion y blaid wrthod ailddewis Mohammad Asghar heb bleidlais, gan ddechrau cystadleuaeth agored.\nCafodd ei gyhoeddi nos Iau mai Mr Asghar oedd wedi dod i'r brig yn y bleidlais.\nFe wnaeth AC arall oedd wedi gorfod dilyn yr un broses, William Graham, orffen y tu allan i'r pedwar uchaf - gan olygu nad yw wedi ei ddewis i bob pwrpas.\nMewn datganiad, dywedodd Mr Graham: "Er fy mod i'n bersonol wedi fy siomi na fyddaf yn rhan o dîm y Ceidwadwyr Cymreig sy'n ehangu ar ôl yr etholiad ym mis Mai, rydw i dal wedi ymrwymo i gyflawni'r nod o roi diwedd ar yr hen lywodraeth Lafur yma."\nDywedodd William Graham y byddai'n parhau i fod yn aelod o'r blaid ac i gefnogi'r arweinydd, Andrew RT Davies\nYn siarad ar BBC Radio Wales fore Gwener, dywedodd Mr Graham nad oedd cael ei "orfodi i ymddeol yn apelio, ond dyna'r sefyllfa".\nDywedodd ei fod wedi mwynhau ei gyfnod yn y Cynulliad, ond ei fod efallai wedi "ypsetio gormod o bobl yn y blaid" a'i bod hi'n "anarferol bod gan neb y dewrder i ddod i siarad gyda fi os oedd problem".\nEr hynny, ychwanegodd ei bod hi'n "gwbl rhesymol" bod y blaid am gael wynebau newydd oherwydd yr "her dydyn ni erioed wedi ei weld o'r blaen gan UKIP", a dywedodd y byddai'n sicr yn aros yn aelod o'r blaid.\nYr ail enw ar y rhestr fydd Laura Anne Jones, oedd yn AC rhwng 2003-07.\nMae dwy o'r pedair sedd ar gyfer rhanbarth De Ddwyrain Cymru yn rhai Ceidwadol ar hyn o bryd.


Penodi cadeirydd newydd i arwain Sefydliad y Merched yng Nghymru – Golwg360\nMae dynes sydd wedi bod yn weithgar gyda Sefydliad y Merched ers dros hanner canrif wedi’i phenodi yn Gadeirydd Pwyllgor Ffederasiynau Cymru heddiw (8 Mehefin).\nDaw Eirian Roberts o Ysbyty Ifan hefyd yn aelod ex-officio o Fwrdd Ymddiriedolwyr Ffederasiynau Cenedlaethol Sefydliad y Merched (FfCSyM) dros Gymru, Lloegr, a’r Ynysoedd am ddwy flynedd.\nMae Eirian Roberts yn dal i fyw ar y fferm lle cafodd ei geni yn Ysbyty Ifan, yn Nyffryn Conwy, ac mae hi wedi bod yn weithgar gyda Sefydliad y Merched y pentref ers dros 50 mlynedd.\nPan ymunodd â’r mudiad, roedd hi’n aelod brwdfrydig o’r Clwb Ffermwyr Ifanc lleol cyn dod yn Llywydd Sir yn 2004.\nWrth ymateb i’r rôl newydd, dywedodd ei fod yn “anrhydedd mawr”, a’i bod hi’n gobeithio “rhoi rhywbeth bach yn ôl” i’r mudiad.\nAr ôl gweithio ar y fferm deuluol a bod yn ofalwraig i aelodau o’i theulu, dilynodd gwrs gradd allanol yn y Gymraeg ym Mhrifysgol Aberystwyth, gan raddio yn 1996.\nFel Cyfarwyddwr y fferm deuluol, mae hi’n rhedeg y fferm gyda’i gŵr Arwel, ac mae ganddi angerdd dros fywyd cefn gwlad.\nMae Sefydliad y Merched wedi bod yn rhan ganolog o fywyd Eirian Roberts, a dywedodd ei bod hi’n fraint bod yn Gadeirydd ac Ysgrifennydd y mudiad yn Ysbyty Ifan.\nBu’n Gadeirydd Ffederasiwn Clwyd Dinbych rhwng 2015 a 2018 hefyd, ac fel Llysgennad Coed a Newid Hinsawdd dywed ei bod hi wedi cefnogi a gwerthfawrogi’r ystod eang o ymgyrchoedd amgylcheddol sy’n cael eu harwain gan Sefydliad y Merched.\nDros y blynyddoedd, mae hi hefyd wedi bod ar nifer o bwyllgorau megis pwyllgorau Eisteddfodau Cenedlaethol, chwaraeon, materion cyhoeddus, a chrefft.\nBu’n rhedeg y clwb ieuenctid lleol am dros bum mlynedd ar hugain, a bu’n athrawes Ysgol Sul. Mae hi’n gyn-lywodraethwr ysgol yn Ysgol Gynradd Ysbyty Ifan ac Ysgol Gyfun Dyffryn Conwy.\nYnghyd â hynny, bu’n ymddiriedolwr Academi Sgiliau Glasdir, a Chadeirydd cylchgrawn CD misol i’r deillion, Y Gadwyn.\nAr hyn o bryd, mae hi’n glerc i ddau gyngor cymuned, a bu’n aelod o Dîm Prosiect Datblygu Gwledig Conwy yn y gorffennol.\n“Gall gweithio gartref ar y fferm wledig fod yn broffesiwn unig iawn, ac mae bod yn rhan o’m cymuned leol a SyM yn golygu fy mod wedi gwneud ffrindiau gwych dros y blynyddoedd,” meddai Eirian Roberts.\n“Edrychaf ymlaen at gwrdd â chymdeithion a ffrindiau newydd yn ystod fy nghyfnod fel Cadeirydd Ffederasiynau Cymru.\n“Mae cael fy enwebu’n Gadeirydd Ffederasiynau Cymru yn anrhydedd mawr i mi. Gobeithiaf roi rhywbeth bach yn ôl yn dilyn yr hyn mae SyM wedi rhoi i mi am y rhan fwyaf o fy mywyd.\n“Mae SyM yn dal i fod yr un mor bwysig heddiw, ag yr oedd yn y blynyddoedd cynnar, pan oedd yn allweddol wrth ymgyrchu dros gydraddoldeb i bob menyw”.


Home / Healthcare & Medicine / Hyfforddiant e-Byg i Addysgwyr Iechyd / Croeso i wythnos 2\nWelcome to week two, read the article discussing the topics covered in this week of the course.\nCroeso i ail wythnos y cwrs Hyfforddiant e-Byg i Addysgwyr Iechyd. Mae hwn yn gwrs tair wythnos gan e-Byg, adnodd addysgol rhad ac am ddim a weithredir gan Public Health England (PHE) i addysgu plant a phobl ifanc 4-18 oed a grwpiau cymunedol am hylendid, haint a gwrthfiotigau.\nNod yr wythnos hon yw cynyddu gwybodaeth, sgiliau a hyder y cyfranogwyr sy’n addysgu plant a phobl ifanc am hylendid bwyd a hylendid y geg.\nBydd yr wythnos yn cychwyn gydag ychydig o ffeithiau am ficrobau mewn bwyd a sut maen nhw’n gallu ymledu drwy’r bwyd neu dros arwynebau cegin glân ac arwain at groeshalogiad.\nYna byddwn yn canolbwyntio ar ffyrdd o atal hyn drwy storio bwyd yn gywir, talu sylw i labeli bwyd ac ailgynhesu gweddillion bwyd yn drwyadl.\nByddwn yn archwilio agweddau allweddol o hylendid y geg, gan gynnwys buddion glanhau dannedd yn effeithiol a’r dylanwad y gall bwyd a diod llawn siwgr ei gael ar hylendid y geg.\nByddwch yn dysgu am ffyrdd o addysgu’r pynciau hyn i fyfyrwyr ac aelodau’r gymuned gan ddefnyddio gweithgareddau ymarferol, gemau ac adnoddau eraill.\nBydd cynllun y cwrs bob wythnos yn canolbwyntio ar roi gwybodaeth gefndir i chi am bynciau penodol ac yna weithgareddau ac offer y gall addysgwyr eu defnyddio i gyfathrebu negeseuon allweddol i blant a phobl ifanc.\nY deilliannau dysgu ar gyfer Wythnos 2\nErbyn diwedd yr wythnos hon byddwch yn gallu:\nEsbonio i blant a phobl ifanc bod microbau i’w cael ar y rhan fwyaf o’n bwyd a gallent ein gwneud ni’n sâl os nad yw’r bwyd wedi ei baratoi’n gywir.\nDangos i blant a phobl ifanc beth yw croeshalogiad, risgiau ac achosion croeshalogiad, a sut y gallwn ni atal hyn, drwy ddangosiad fideo a gweithgareddau hylendid bwyd ymarferol.\nEsbonio i blant a phobl ifanc nad yw rhoi bwyd yn yr oergell yn lladd microbau ond ei fod yn eu hatal nhw rhag lluosogi, a phwysigrwydd dilyn y canllawiau ar gyfer storio ac ail gynhesu bwyd.\nDangos i blant a phobl ifanc mor bwysig yw hi i olchi’r dwylo cyn ac ar ôl paratoi bwyd, golchi offer coginio a glanhau arwynebau.\nArchwilio buddion brwsio’r dannedd yn effeithiol a dangos i blant a phobl ifanc sut effaith y mae bwydydd a diodydd llawn siwgr yn ei chael ar iechyd y geg gan ddefnyddio gweithgaredd ymarferol.\nBydd y canlyniadau dysgu hyn yn sicrhau eich bod chi’n gallu esbonio i blant a phobl ifanc bod microbau i’w cael mewn bwyd, pam fod hylendid bwyd da’n bwysig, a sut mae cynnal a chadw iechyd da’r geg yn gallu atal pydredd y dannedd.\nGadewch i ni wybod yn y sylwadau – beth ydych chi’n edrych ymlaen at ei ddysgu fwyaf yn wythnos 2?